open-index/open-wikipedia-markdown huggingface dataset:
ഇളയരാജ (മലയാള ചലച്ചിത്രം)

മാധവ് രാംദാസൻ കഥയെഴുതി സംവിധാനം ചെയ്ത് 2019ൽ റിലീസ് ചെയ്ത മലയാള ചലച്ചിത്രമാണ് **ഇളയരാജ**. സുദീപ് ടി ജോർജ്ജ് ആണ് തിരക്കഥ. മേൽവിലാസം, അപ്പോത്തിക്കരി എന്നീ ചിത്രങ്ങൾക്കുശേഷം മാധവ് രാംദാസൻ സംവിധാനം ചെയ്ത ചിത്രം കൂടിയാണ് ഇത്.  ഗിന്നസ് പക്രു, ഹരിശ്രീ അശോകൻ, ഗോകുൽ സുരേഷ്, ദീപക് പറമ്പോൾ,ബേബി ആർദ്ര, മാസ്റ്റർ ആദിത്യൻ എന്നിവർ പ്രധാനകഥാപാത്രങ്ങളെ അവതരിപ്പിക്കുന്നു. 

## കഥാസാരം
തൃശ്ശൂർ നഗരത്തിൽ കപ്പലണ്ടി കച്ചവടം ചെയ്ത് കുടുംബം പുലർത്തുന്ന വനജന്റെ (ഗിന്നസ് പക്രു) മകൻ സുബ്രു ചെസ്സിൽ അസാമാന്യ പ്രതിഭയാണ്. അവന്റെ വൈദഗ്ധ്യം അവനെ ടൗണിലെ ഹീറോയാക്കി മാറ്റുന്നു. സുബ്രുവിന്റെ പ്രാഗൽഭ്യം കണ്ട് ഇഷ്ടപ്പെട്ട ഒരു അദ്ധ്യാപകൻ അവനെ സർക്കാർ സ്‌കൂളിൽ നിന്നും പബ്ലിക് സ്‌കൂളിലേക്ക് കൊണ്ട് വരുന്നു. ഇതോടെ സുബ്രുവിന്റെ ജീവിതം മാറിമറിയുന്നു.

## അഭിനേതാക്കൾ
* ഗിന്നസ് പക്രു - വനജൻ
* ഹരിശ്രീ അശോകൻ - ഗണപതി
* ഗോകുൽ സുരേഷ്
* തമ്പി ആന്റണി - പോളേട്ടൻ
* ജയരാജ് വാര്യർ - ജോണേട്ടൻ
* ദീപക് പറമ്പോൽ
* അനിൽ നെടുമങ്ങാട് - മത്തായി
* അരുൺ - തിരുമേനി
* ആൽഫി പഞ്ഞിക്കാരൻ - ഡോ നീന
* കവിത നായർ
* കലേഷ്‌ കണ്ണാട്ട്
* ബേബി ആർദ്ര
* മാസ്റ്റർ ആദിത്യൻ - സുബ്രു
* ഇന്ദ്രൻസ് - അതിഥി വേഷം
* ടി എസ് പട്ടാഭിരാമൻ
* വി പി ഗംഗാധരൻ

## ഈ ചിത്രത്തിലെ ഗാനങ്ങൾ

## അവലംബം

## ബാഹ്യ കണ്ണികൾ

വർഗ്ഗം:2019-ൽ പുറത്തിറങ്ങിയ മലയാളചലച്ചിത്രങ്ങൾ
തുഹ്‌ഫത്തുത്താലിബീൻ

1940-ൽ പുറത്തിറക്കിയ ഒരു അറബി പാഠപുസ്തകമാണ് **തുഹ്ഫത്തുത്താലിബീൻ**. നാലാം തരം മുതൽ ആറാം തരം വരെയുള്ള ക്ലാസ്സുകളിലേക്കായാണ് ഇത് തയ്യാറാക്കപ്പെട്ടിട്ടുള്ളത്. ഇ.കെ. മൗലവിയാണ് ഈ പുസ്തകം തയ്യാറാക്കിയിട്ടുള്ളത്. 
## ഉള്ളടക്കം
നാല്, അഞ്ച്, ആറ് തരങ്ങളിലേക്കുള്ള അറബി പാഠപുസ്തകമാണ് ഇത്. ഓരോ ക്ലാസ്സിലേക്കും പഠിക്കാനുള്ള ഖുർആൻ ആയത്തുകൾ, ഹദീഥുകൾ, പഴഞ്ചൊല്ലുകളും വിധികളും എന്നിവയുടെ സമാഹാരമാണ് ഈ കൃതി.
## അവലംബം
ഇ.കെ. മൗലവി

കേരളത്തിലെ ഒരു മുസ്‌ലിം പണ്ഡിതനായിരുന്നു **ഇ.കെ. മൗലവി** എന്നറിയപ്പെടുന്ന **ഇല്ലത്ത് കണ്ടി കുഞ്ഞഹമ്മദ് കുട്ടി മൗലവി**. കേരള മുസ്‌ലിം പരിഷ്കർത്താകളിലൊരാളായി അറിയപ്പെടുന്ന ഇ.കെ. മൗലവി നിരവധി പ്രസിദ്ധീകരണങ്ങൾക്ക് തുടക്കം കുറിക്കുകയുണ്ടായി. അറബി ഭാഷാപണ്ഡിതനായിരുന്ന മൗലവി പാഠപുസ്തകങ്ങൾ തയ്യാറാക്കുകയും സിലബസ് പരിഷ്കരണങ്ങൾക്ക് നേതൃത്വം നൽകുകയും ചെയ്തു.
## ജീവിതരേഖ
തലശ്ശേരിയിലെ കടവത്തൂരിൽ അബ്ദുല്ല-ബിയ്യാത്തുമ്മ ദമ്പതികളുടെ മകനായി 1879-ലാണ് കുഞ്ഞഹമ്മദ് കുട്ടിയുടെ ജനനം, വാഴക്കാട് ദാറുൽ ഉലൂമിൽ നിന്ന് വിദ്യാഭ്യാസം നേടി. 1974-ൽ അന്തരിച്ചു.
### കൊടുങ്ങല്ലൂരിൽ
മലബാർ കലാപത്തിന്റെ അന്ത്യത്തോടെ നാടുവിട്ട മൗലവി കൊടുങ്ങല്ലൂരിൽ താമസമാക്കി. എന്നാൽ അതിന് മുൻപ് 1918-ൽ തന്നെ മൗലവിയെ ചാലിലകത്ത് കുഞ്ഞഹമ്മദ് ഹാജി കൊടുങ്ങല്ലൂരിലേക്കയച്ചതായും രേഖകളുണ്ട്. കൊടുങ്ങല്ലൂർ കേന്ദ്രമായി വളർന്നുവന്ന മുസ്‌ലിം ഐക്യസംഘത്തിന്റെ രൂപീകരണത്തിലും പ്രവർത്തനങ്ങളിലും ഇ.കെ. മൗലവി പങ്കുവഹിച്ചു. 1947 വരെ മൗലവി കൊടുങ്ങല്ലൂരിൽ തുടർന്നു.

## പ്രവർത്തനങ്ങൾ
### പത്രപ്രവർത്തനം
1923-ൽ പ്രസിദ്ധീകരണമാരംഭിച്ച *അൽ ഇർഷാദ്* മൗലവിയുടെ പത്രാധിപത്യത്തിലായിരുന്നു. പതിനാല് ലക്കങ്ങൾ മാത്രമേ അൽ ഇർഷാദ് പുറത്തിറങ്ങിയുള്ളൂ.
1950-ൽ *അൽ ഇത്തിഹാദ്* എന്ന പേരിൽ പ്രസിദ്ധീകരണമാരംഭിച്ച അറബി മലയാളം മാസികയുടെ പത്രാധിപരായിരുന്നു ഇ.കെ. മൗലവി.
നിസാഉൽ ഇസ്‌ലാം, അൽ മനാർ തുടങ്ങിയ പ്രസിദ്ധീകരണങ്ങളിൽ മൗലവി എഴുതിവന്നു

### രചനകൾ
*കേരള മുസ്‌ലിം ഐക്യസംഘവും നവോത്ഥാനവും
*ശൈഖ് ജീലാനി
*അൽ ഇസ്ലാം
*ഇസ്ലാമും കമ്മ്യൂണിസവും
*ഇസ്ലാമും HG വെൽസും
*ഇസ്ലാം മത വിശ്വാസങ്ങൾ
*കിതാബുന്നഹ്‌വ്
*കിതാബുൽ ഈമാൻ
*തുഹ്‌ഫത്തുത്താലിബീൻ

### വിദ്യാഭ്യാസരംഗം
1940-ൽ നാലാം തരം മുതൽ ആറാം തരം വരെയുള്ള ക്ലാസ്സുകളിലേക്കുള്ള അറബി പാഠപുസ്തകമായി തുഹ്‌ഫത്തുത്താലിബീൻ എന്ന പുസ്തകം മൗലവി തയ്യാറാക്കി.
തിരൂരങ്ങാടി യതീംഖാന സ്ഥാപിക്കുന്നതിൽ പ്രധാന പങ്കുവഹിച്ചു.

## അവലംബം
ഒസ്‌ലം ടുറേസി

ലഘുചിത്രം| Özlem Türeci
ബിയോൺടെക്കിന്റെ സഹസ്ഥാപകയും ചീഫ് മെഡിക്കൽ ഓഫീസറുമായ ഒരു തുർക്കിഷ് - ജർമൻ ഡോക്ടറാണ് **ഒസ്‌ലം ടുറേസി** (Özlem Türeci**)** (ജനനം 1967)   ഇവർ ജർമ്മനി ആസ്ഥാനമായുള്ള ലാഭേച്ഛയില്ലാതെ പ്രവർത്തിക്കുന്ന അസോസിയേഷൻ ഫോർ കാൻസർ ഇമ്മ്യൂണോതെറാപ്പി (സിഐഎംടി)യായ മെയിൻസിനെ പ്രസിഡണ്ടും മെയിൻസ് സർവകലാശാലയിലെ ലക്ചററും ആണ്.  കാൻസർ ഇമ്മ്യൂണോതെറാപ്പിക്ക് തുടക്കമിട്ടവരിൽ ഒരാൾ ടുറേസിയാണ്. 

2001 ൽ, ടുറേസിയും ചേർന്ന് ഉണ്ടാക്കിയ ഗാനിമെഡ് ഫാർമസ്യൂട്ടിക്കൽസിന്റെ ചീഫ് സയന്റിഫിക് ഓഫീസറായി സ്ഥാനമേറ്റു. 2008 ൽ അതിന്റെ ചീഫ് എക്സിക്യൂട്ടീവ് ഓഫീസറായി. ജർമ്മനിയിലെ അന്നത്തെ ഏറ്റവും വലിയ ബയോടെക് ഇടപാടിൽ 2016 ൽ 1.3 ബില്യൺ ഡോളറിന് 2016 ൽ ഏറ്റെടുത്ത ഗാനിമെഡ് ഇപ്പോൾ ആസ്റ്റെല്ലസ് ഫാർമയുടെ അനുബന്ധ സ്ഥാപനമാണ്.

2020 കാലയളവിൽ കോവിഡ്-19 പാൻഡെമിക്കിനെതിരെ വാക്സിൻ കണ്ടുപിടിക്കുന്നതിന് ടുറേസിയുടെ ഗവേഷണങ്ങൾ സഹായകമായി. ടെറസിയും സംഘവും വികസിപ്പിച്ചെടുത്ത വാക്സിൻ വൈറസിന് പ്രതിരോധശേഷി നൽകുന്നതിൽ 90 ശതമാനത്തിലധികം ഫലപ്രദമാണെന്ന് 2020 നവംബർ 11 ന് ഫൈസർ റിപ്പോർട്ട് ചെയ്തു. 

## സ്വകാര്യ ജീവിതം
ലോവർ സാക്സോണിയിലെ ലാസ്റ്റ്റൂപ്പിൽ തുർക്കി-കുടിയേറ്റ മാതാപിതാക്കൾക്ക് ജനിച്ച ടുറേസി സ്വയം ഒരു " പ്രഷ്യൻ തുർക്ക്" എന്ന് തന്നെത്തന്നെ വിശേഷിപ്പിക്കുന്നു. സാർലാൻഡ് യൂണിവേഴ്‌സിറ്റി ഫാക്കൽറ്റി ഓഫ് മെഡിസിനിൽ എംഡി നേടി. ഭർത്താവിനൊപ്പം അവർ സമ്പന്നരായ മികച്ച 100 ജർമ്മൻകാരിൽ ഉൾപ്പെടുന്നു. 

തന്റെ ബയോമെഡിക്കൽ ഗവേഷകനായ ഉഗൂർ സഹിനെ 2002 ൽ വിവാഹം കഴിച്ച അവർ വിവാഹദിനത്തിൽത്തന്നെ പരീക്ഷണശാലയിലേക്ക് തിരികെപ്പോയി ജോലിതുടർന്നവരാണ്. 

## അവലംബം

## പുറത്തേക്കുള്ള കണ്ണികൾ

* 
വർഗ്ഗം:ജർമ്മൻ ഭിഷഗ്വരർ
വർഗ്ഗം:ജീവിച്ചിരിക്കുന്നവർ
മാപ്പിള റവ്യൂ

ലഘുചിത്രം|മാപ്പിള റവ്യൂ (മാസിക)
1941 മുതൽ 1946 വരെ കോഴിക്കോട്ടുനിന്ന്​ ഖാൻ ബഹാദൂർ കെ. മുഹമ്മദ് സാഹിബിന്റെ നേതൃത്വത്തിൽ ആരംഭിച്ച മാസികയായിരുന്നു **മാപ്പിള റവ്യൂ**. ഗുണനിലവാരമുള്ള ലേഖനങ്ങളും, നല്ല അച്ചടിയും കമ്പോസിങ്ങും, അച്ചടിക്ക് ഉപയോഗിച്ചിരിക്കുന്ന നല്ല ഗുണനിലവാരമുള്ള പേപ്പറും, ഒക്കെ ഈ മാസികയുടെ പ്രത്യേകതയായിരുന്നു. മാപ്പിളപശ്ചാത്തലമുള്ള നിരവധി ലേഖനങ്ങൾ ഈ മാസികയുടെ നിരവധി ലക്കങ്ങളിൽ പരന്നു കിടക്കുന്നു. കോഴിക്കോട് എമ്പയർ പ്രസ്സിൽ ആയിരുന്നു അച്ചടി.  ഇസ്​ലാമിൽ സ്ത്രീകൾക്കുള്ള സ്ഥാനത്തെക്കുറിച്ചും സ്ത്രീവിദ്യാഭ്യസത്തെക്കുറിച്ചും മുസ്​ലിം സ്ത്രീകളുടെ പാരതന്ത്ര്യത്തെ കുറിച്ചുമുള്ള ലേഖനങ്ങൾ ഈ മാസികയിൽ പ്രസിദ്ധീകരിച്ചിരുന്നു. കെ. അബുബക്കർ, വക്കം അബ്ദുൾ മൗലവി എന്നിവർ ഇതിന്റെ പത്രാധിപർമാരായിരുന്നു. ഇംഗ്ലണ്ടിൽ പഠിച്ച ആദ്യത്തെ മാപ്പിള മലയാളിയായിരുന്നു  ഖാൻ ബഹാദൂർ കെ. മുഹമ്മദ് സാഹിബ്.  ബ്രിട്ടീഷ്‌ കാലത്ത്​, 1925 മുതൽ മലബാർ ജില്ല വിദ്യാഭ്യാസ ഓഫീസറും മാപ്പിളമാരുടെ സ്പെഷ്യൽ വിദ്യാഭ്യാസ ഓഫീസറും ആയിരുന്നു. മതം, ചരിത്രം, സാമൂഹിക- സാംസ്‌കാരിക വിഷയങ്ങൾ, ശാസ്ത്രം, ചെറുകഥ, കവിത എന്നിവയോടൊപ്പം ഖാൻ സാഹിബ് ലണ്ടനിൽനിന്ന്​ പഠനകാലത്ത്​അയച്ച കത്തുകളും പ്രസിദ്ധീകരിച്ചിരുന്നു. തുടക്കത്തിൽ 52 പേജുള്ള പ്രസിദ്ധീകരണമായിരുന്നെങ്കിലും രണ്ടാം ലോകമഹയുദ്ധകാലത്തെ പേപ്പർ ക്ഷാമം കാരണം 32 പേജായി കുറച്ചു.

ഇസ്​ലാം മതതത്വങ്ങളെ മലയാളികളെ പരിചയപ്പെടുത്തുന്നതും പരസ്പര സൗഹൃദം വളർത്തുന്നതിന് ഉതകുന്നതുമാണിതെന്ന്​ ഉള്ളൂർ സാക്ഷ്യപ്പെടുത്തിയിട്ടുണ്ട്.
## ഉദ്ദേശ്യ ലക്ഷ്യങ്ങൾ
മാപ്പിളസമുദായത്തിന് നവീനവിദ്യാഭ്യാസത്തിൽ അഭിരുചിയുണ്ടാക്കിത്തീർക്കുക, അഭ്യസ്തവിദ്യരായ മാപ്പിളമാർക്ക് തങ്ങളുടെ ആശയങ്ങളെയും അഭ്യർത്ഥനകളെയും പ്രസിദ്ധീകരിക്കാൻ ഒരു രംഗം നൽകുക, സമുദായോദ്ധാരണാർത്ഥം നിർമിക്കപ്പെടുന്ന സ്ഥാപനങ്ങൾക്ക് ധനസഹായം ചെയ്യാൻ മാപ്പിള ധനാഢ്യന്മാരെ പ്രേരിപ്പിക്കുന്ന ലേഖനങ്ങൾ പ്രസിദ്ധീകരിക്കുക, വിജ്ഞാനത്തിലും സംസ്‌കാരത്തിലും മാപ്പിളസമുദായത്തെ ഉന്നമിപ്പിക്കുക, അവരും ഇതര സമുദായങ്ങളും തമ്മിൽ സുദൃഢമായ സൗഹാർദം സ്ഥാപിച്ച്​ കേരളത്തിന്റെ പൊതുജീവിതത്തെ ഉത്തേജിപ്പിക്കുക എന്നിവയായിരുന്നു ഈ  മാസികയുടെ പ്രസാധക ലക്ഷ്യങ്ങൾ. 
## ഉള്ളടക്കം
ഉള്ളടക്കവിവരം നൽകുന്നത് ദ്വിഭാഷയിലാണ്; ഇംഗ്ലീഷിലും മലയാളത്തിലും. ചില ലക്കങ്ങളിൽ പൂർണമായും ഇംഗ്ലീഷ് ശീർഷകങ്ങൾ മാത്രമായും കാണുന്നുണ്ട്. മാഗസിനിൽ ലേഖനങ്ങളും
കുറിപ്പുകളുമെല്ലാം മലയാളത്തിൽ തന്നെയാണ് നൽകിയിട്ടുള്ളത്.
## പ്രധാന ലേഖകർ
എസ്.കെ. പൊറ്റെക്കാട്ട്​,  ബി. കല്യാണിയമ്മ,  പി.സി. മാനവവിക്രമരാജ, എ. അയ്യപ്പനാണ് മനുഷ്യശാസ്ത്രത്തെ (നരവംശശാസ്ത്രം) കുറിച്ചുള്ള ലേഖനങ്ങൾ എഴുതിയിട്ടുള്ളത്. കെ കുരിയാക്കോസ് തോട്ടിങ്ങലിന്റെ മലയാള ഭാഷാഭ്യാസനത്തെക്കുറിച്ചുള്ള ലേഖനപപരമ്പരയുണ്ട്.
## പുറം കണ്ണികൾ
* ഗ്രന്ഥപ്പുര വെബ് സൈറ്റിൽ - മാസികയുടെ മാസികയുടെ അഞ്ചാം വാല്യത്തിന്റെ 1945 മെയ് മാസം മുതൽ 1946 ജനുവരി വരെയുള്ള ഏഴു ലക്കങ്ങളുടെ ഡിജിറ്റൽ സ്കാനുകൾ

## അവലംബം


വർഗ്ഗം:പ്രസിദ്ധീകരണം നിലച്ച മലയാളമാസികകൾ
വർഗ്ഗം:മാപ്പിളമാർ
പാറയിൽ ഷംസുദ്ദീൻ

കേരളത്തിലെ ഒരു കോൺഗ്രസ് പ്രവർത്തകനും മുൻ നിയമസഭാംഗവുമായിരുന്നു **പാറയിൽ ഷംസുദ്ദീൻ** (ജീവിതകാലം: 1925-1982 ഓഗസ്റ്റ് 29). വർക്കല ദ്വയാംഗ നിയമസഭാമണ്ഡലത്തിൽ നിന്നും കോൺഗ്രസ് സ്ഥാനാർഥിയായി വിജയിച്ചാണ് ഇദ്ദേഹം രണ്ടാം കേരളനിയമസഭയിൽ അംഗമായത്. 1925-ൽ തിരുവനന്തപുരം ജില്ലയിലെ ഇടവയിൽ ജനിച്ചു. കൈരളി സേവക സഹകരണ സംഘത്തിന്റെ സ്ഥാപകാംഗം, കേരള ഗ്രന്ഥശാല സംഘം സെൻട്രൻ കൗൺസിൽ അംഗം, കേരള സംസ്ഥാന ഹജ്ജ് കമ്മിറ്റിയംഗം, തിരുവനന്തപുരം ജില്ലാ സഹകരണബാങ്ക് വൈസ് പ്രസിഡന്റ്, തിരുവനന്തപുരം ജില്ലാ ഭൂപണയ ബാങ്കിന്റെ ഡയറക്ടർ എന്നീ നിലകളിലും ഇദ്ദേഹം പ്രവർത്തിച്ചിരുന്നു.

## അവലംബം

വർഗ്ഗം:1925-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1982-ൽ മരിച്ചവർ
വർഗ്ഗം:ഓഗസ്റ്റ് 29-ന് മരിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
2666 (നോവൽ)

വർഗ്ഗം:21-ആം നൂറ്റാണ്ടിലെ നോവലുകൾ

ചിലിയൻ നോവലിസ്റ്റും സാഹിത്യ വിമർശകനും കവിയുമായിരുന്ന റൊബെർത്തോ ബൊലാഞ്ഞോയുടെ അവസാന നോവലാണ് **2666**. റൊബെർത്തോ ബൊലാഞ്ഞോയുടെ മരണത്തിന് ഒരു വർഷത്തിനുശേഷം 2004 ൽ ഇത് പുറത്തിറങ്ങി.അതിന്റെ ആശയം പലതാണ്.ഇത് ജർമൻ എഴുത്തുകാരനെയും സാന്റാ തെരീസയിലെ സ്ത്രീകളുടെ പരിഹരിക്കപ്പെടാത്തതും തുടരുന്നതുമായ കൊലപാതകങ്ങളെ ചുറ്റിപ്പറ്റിയാണ്.സാന്റാ തെരീസയ്‌ക്ക് പുറമേ രണ്ടാം ലോക മഹായുദ്ധത്തിലെ ഈസ്റ്റേൺ ഫ്രണ്ട്, അക്കാദമിക് ലോകം, മാനസികരോഗം, പത്രപ്രവർത്തനം, ബന്ധങ്ങളുടെയും കരിയറിന്റെയും തകർച്ച എന്നീ വിഷയങ്ങളും ഈ നോവൽ ഉൾക്കൊള്ളുന്നു.

സ്പാനിഷ് പതിപ്പിൽ  1100 പേജുകളും അതിന്റെ ഇംഗ്ലീഷ് വിവർത്തനത്തിൽ 900 പേജുകളുമായി  അഞ്ച് ഭാഗങ്ങളായി ഈ  നോവൽ ക്രമീകരിച്ചിരിക്കുന്നു.നതാഷ വിമ്മറിന്റെ ഒരു ഇംഗ്ലീഷ് ഭാഷാ വിവർത്തനം 2008 ൽ അമേരിക്കയിൽ ഫറാർ, സ്ട്രോസ്, ഗിറോക്സ് എന്നീ പ്രസിദ്ധീകരണ കമ്പനി ചേർന്ന് പ്രസിദ്ധീകരിച്ചു. 2009-ൽ യുണൈറ്റഡ് കിങ്ഡംത്തിൽ  പിക്കഡോർ പ്രസിദ്ധീകരണ സ്ഥാപനവും പ്രസിദ്ധീകരിച്ചു.

നോവലിന്റെ വിമർശനാത്മക പ്രതികരണം വളരെ സ്വീകാര്യമായിരുന്നു. ചിലിയിൽ 2005 ൽ ഈ നോവൽ അൾട്ടാസോർ അവാർഡ് നേടി.ന്യൂയോർക്ക് ടൈംസ് ബുക്ക് റിവ്യൂ 2008 ലെ 10 മികച്ച പുസ്തകങ്ങളുടെ ഈ നോവലിനെ ഉൾപ്പെടുത്തി.ടൈം മാഗസിൻ ഇതിനെ 2008 ലെ മികച്ച ഫിക്ഷൻ ബുക്ക് എന്ന് നാമകരണം ചെയ്തു.ഫിക്ഷനുള്ള 2008 ലെ നാഷണൽ ബുക്ക് ക്രിട്ടിക്സ് സർക്കിൾ അവാർഡ് ഈ നോവലിന് ലഭിച്ചു. നതാഷ വിമ്മറിന്റെ പരിഭാഷ മികച്ച വിവർത്തന പുസ്തക അവാർഡിനായി തിരഞ്ഞെടുക്കപ്പെട്ടു.ഡബ്ല്യു.ജി.സെബാൾഡിന്റെ കൃതികളുമായി വിമർശകർ ഇതിനെ താരതമ്യം ചെയ്യുകയും നോവലിലെ ശ്രദ്ധേയമായ  വരികളെയും ആശയങ്ങളെയും ആഖ്യാനത്തിന്റെ വ്യത്യസ്തതയെയും പ്രശംസിക്കുകയും ചെയ്തു.
## അവാർഡുകളും ബഹുമതികളും
2005 ൽ ഈ നോവൽ ചിലിയൻ അൾട്ടാസോർ അവാർഡ് നേടി. നോവലിനുള്ള 2008 ലെ നാഷണൽ ബുക്ക് ക്രിട്ടിക്സ് സർക്കിൾ അവാർഡ് മരണാനന്തരം റൊബെർത്തോ ബൊലാഞ്ഞോയുടെ  2666 ന് നൽകി.മികച്ച വിവർത്തനം ചെയ്ത പുസ്തക അവാർഡിനായി ഇത് ഹ്രസ്വ-പട്ടികയിൽ ഉൾപ്പെടുകയും ചെയ്തു. ടൈം മാസികയുടെ 2008 ലെ മികച്ച ഫിക്ഷൻ പുസ്തകത്തിനുള്ള ബഹുമതിയും ഈ നോവൽ നേടി.
## പുറത്തേക്കുള്ള കണ്ണികൾ
*  ''2666'', at *[[complete review]]*. Aggregates links to most of the professional reviews.
*  Roberto Bolaño's "2666", by Francisco Goldman
*  "Natasha Wimmer on Roberto Bolaño's ''2666''"
*  "On Bolaño’s ''2666''"  by Eric Fershtman, *Construction Magazine* (24 February 2012)
*"Por una ética del desorden en América Latina (2666)" in ''Revista Nómadas'' 
## അനുബന്ധങ്ങൾ
ഉദയ് രാമചന്ദ്രൻ

ഒരു മലയാള ചലച്ചിത്ര പിന്നണിഗായകനാണ് **ഉദയ് രാമചന്ദ്രൻ**. സംഗീത സംവിധായകൻ, കർണ്ണാടക സംഗീതജ്ഞൻ, സംഗീത അദ്ധ്യാപകൻ, വോയിസ് ട്രെയ്നർ, എന്നീ മേഖലകളിൽ പ്രവർത്തിക്കുന്നു. 2004 മുതൽ സംഗീത രംഗത്ത് സജീവമാണ്. 

## ജീവിത രേഖ
കോട്ടയം ജില്ലയിലെ വൈക്കം സ്വദേശിയായ വി.എൻ. രാമചന്ദ്രന്റെയും തങ്കമണിയുടെയും മകനായി ജനിച്ചു. ചെറിയപ്രായം മുതൽ തന്നെ അച്ഛന്റെയും ജ്യേഷ്ഠൻ വി.എൻ. രാജന്റെയും കീഴിൽ സംഗീതം പഠിച്ചു. തൃപ്പൂണിത്തുറ ആർ.എൽ.വി. മ്യൂസിക് അക്കാദമിയിൽ നിന്നാണ് ഗാനഭൂഷണം നേടിയത്. കർണാടക സംഗീതത്തിൽ എൻ പി രാമസ്വാമിയും, താമരക്കാട് ഗോവിന്ദൻ നമ്പൂതിരിയും, ഹിന്ദുസ്ഥാനി സംഗീതത്തിൽ ഉസ്താദ് ഫൈയാസ് ഖാനും, മോഹൻകുമാറുമാണ് ഗുരുക്കന്മാർ.

## സംഗീത ജീവിതം
എം ജി സർവകലാശാല കലോത്സവങ്ങളിൽ ലളിതഗാനമൽസരത്തിൽ മൂന്നു വർഷം തുടർച്ചയായി വിജയിയായിരുന്നു ഉദയ് രാമചന്ദ്രൻ. ഗായകൻ വി ദേവാനന്ദ് ചിട്ടപ്പെടുത്തിയ "ആവണി പൗർണ്ണമി മുഖം നോക്കുവാനെത്തും" എന്നുതുടങ്ങുന്ന ലളിതഗാനമാണ് ഇദ്ദേഹത്തെ ശ്രദ്ധേയനാക്കിയത്.

തൃപ്പുണിത്തുറ ശ്രുതി ഓർക്കസ്ട്രയിൽ പാടുന്ന കാലയളവിലാണ് ഭക്തിഗാനങ്ങൾക്ക് ട്രാക്ക് പാടാനുള്ള അവസരം ലഭിച്ചത്. തുടർന്ന് ദേവരാജൻ, രവീന്ദ്രൻ, രാജാമണി, വിദ്യാധരൻ, പെരുമ്പാവൂർ ജി. രവീന്ദ്രനാഥ്‌, ദർശൻ രാമൻ, അർജുനൻ മാസ്റ്റർ, ജയവിജയ (ജയൻ), മങ്കൊമ്പ് ഗോപാലകൃഷ്‌ണൻ, ടി എസ് രാധാകൃഷ്ണജി, ബിജിബാൽ, ഷാൻ റഹ്മാൻ, ഗോപി സുന്ദർ തുടങ്ങിയ സംഗീതജ്ഞർക്കൊപ്പം പ്രവർത്തിച്ചിട്ടുണ്ട്.

അജ്മൽ സംവിധാനം നിർവഹിച്ച് 2012 ൽ പുറത്തിറങ്ങിയ "ഡോക്ടർ ഇന്നസെന്റാണ്" എന്ന സിനിമയിലെ സന്തോഷ് വർമ്മ വരികളും സംഗീതവും നൽകിയ 'സ്നേഹം പൂക്കും തീരം' ആണ് ഉദയിന്റെ ആദ്യഗാനം. സിനിമാ ഗാനങ്ങൾ, ആൽബങ്ങൾ, ഭക്തിഗാനങ്ങൾ എന്നീ വിഭാഗത്തിലായി അഞ്ഞൂറിലേറെ ഗാനങ്ങൾ ഉദയിന്റേതായി ഇതിനോടകം പുറത്തെത്തിയിട്ടുണ്ട്. ഡോൺ മാക്സിന്റെ സംവിധാനത്തിൽ  പുറത്തിറങ്ങിയ  പത്ത് കൽപനകളിലെ "ഋതുശലഭമേ" എന്ന ഗാനം ശ്രേയാ ഘോഷാലിനൊപ്പം ആലപിച്ചു.

ദൂരദർശനിലെ 'എന്നുണ്ണിക്കണ്ണൻ ഉറങ്ങാൻ' എന്ന സീരിയലിനു വേണ്ടിയും ഏഷ്യാനെറ്റ് ചാനലിലെ 'സ്വരരാഗം' എന്ന സീരിയലിനു വേണ്ടിയും ടൈറ്റിൽ മ്യൂസിക് ഒരുക്കിയത് ഇദ്ദേഹമാണ്. നിരവധി ആൽബങ്ങൾക്കു വേണ്ടി സംഗീത സംവിധാനവും, ഓർക്കസ്ട്രേഷനും ചെയ്തിട്ടുണ്ട്. കുവൈറ്റിലെ ആദ്യ മലയാളം റേഡിയോ സ്റ്റേഷനായ 98.4 യു എഫ് എമ്മിൽ അഡ്മിനിസ്ട്രേഷൻ വിഭാഗം തലവനായും മ്യൂസിക് മാനേജറായും ഉദയ് സേവനം അനുഷ്ഠിച്ചിട്ടുണ്ട്. ആകാശവാണിയുടെ ബി ഹൈ ഗ്രേഡ് ആർട്ടിസ്റ്റ് ആണ് ഇദ്ദേഹം.

## അവലംബം

വർഗ്ഗം:ഗായകർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:കേരളത്തിലെ ഗായകർ
വിദുലകു മ്രൊക്കെദ

ത്യാഗരാജസ്വാമികൾ മായാമാളവഗൗളരാഗത്തിൽ ചിട്ടപ്പെടുത്തിയ ഒരു കൃതിയാണ് **വിദുലകു മ്രൊക്കെദ**

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:മായാമാളവഗൗള രാഗത്തിൽ ചിട്ടപ്പെടുത്തിയ കൃതികൾ
എം.എം. സുന്ദരം

കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവുമായിരുന്നു **എം.എം. സുന്ദരം**. ദേവികുളം ദ്വയാംഗ നിയമസഭാമണ്ഡലത്തിൽ നിന്നും സി.പി.ഐ. സ്ഥാനാർഥിയായി വിജയിച്ചാണ് ഇദ്ദേഹം രണ്ടാം കേരളനിയമസഭയിൽ അംഗമായത്. ഐ.എൻ.ടി.യു.സി.യിൽക്കൂടി രാഷ്ട്രീയത്തിൽ എത്തിയ സുന്ദരം തോട്ടം തൊഴിലാളികളുടെ ഇടയിൽ പ്രവർത്തിച്ചു, പിന്നീട് അദ്ദേഹം എഐടിയുസിയിൽ ചേർന്നു. എ.ഐ.ടി.യു.സി. സെൻട്രൽ കൗൺസിൽ അംഗം, സി.പി.ഐ.യുടെ കോട്ടയം ജില്ല കമ്മിറ്റി എക്സിക്യൂട്ടിവ് അംഗം എന്നീ നിലകളിലും പ്രവർത്തിച്ചു. 1956-ൽ കമ്മ്യൂണിസ്റ്റ് പാർട്ടിയിൽ അംഗമായ സുന്ദരം 1971 നവംബർ 26ന് അന്തരിച്ചു.

## അവലംബം

വർഗ്ഗം:1931-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1971-ൽ മരിച്ചവർ
വർഗ്ഗം:നവംബർ 26-ന് മരിച്ചവർ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
വെർനോൺ, ബ്രിട്ടീഷ് കൊളംബിയ

കനേഡിയൻ പ്രവിശ്യയായ ബ്രിട്ടീഷ് കൊളംബിയയുടെ തെക്കൻ ഉൾപ്രദേശത്തുള്ള സ്ഥലമാണ് **വെർനോൺ**. 1892 ഡിസംബർ 30 മുതൽ ഒരു നഗരമായി കണക്കാക്കുന്ന ഈ പ്രദേശം നോർത്ത് ഒകനഗന്റെ റീജിയണൽ ഡിസ്ട്രിക്റ്റിലാണ് സ്ഥിതി ചെയ്യുന്നത്.

നഗരത്തിന്റെ പേര് ബ്രിട്ടീഷ് കൊളംബിയയിലെ ലെജിസ്ലേറ്റീവ് അസംബ്ലിയിൽ അംഗമായിരുന്ന ഫോർബ്സ് ജോർജ്ജ് വെർനോണിൽ നിന്നും ലഭിച്ചു.

വർഗ്ഗം:കാനഡയിലെ നഗരങ്ങൾ
ഒറ്റയാൾ പട്ടാളം

ടി. കെ. രാജീവ് കുമാർ തിരക്കഥയെഴുതി സംവിധാനം ചെയ്ത 1991-ലെ ഒരു മലയാള ഹാസ്യചലച്ചിത്രമാണ് ***ഒറ്റയാൾ പട്ടാളം***.  ഈ ചിത്രത്തിൽ മുകേഷ്, മധു, ഇന്നസെന്റ്, കെപി‌എസി ലളിത എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയത് ശരത്താണ്.

## കഥ സാരം
ടാക്സി ഡ്രൈവറായി ജോലി ചെയ്യുന്ന അനാഥനാണ് വേണു (മുകേഷ്). എൻ‌ആർ‌ഐ പെൺകുട്ടിയായ ( മധുബാല ) ഗോപിക വർമ്മയെ തട്ടിക്കൊണ്ടുപോയതിന് ഇയാളെ പോലീസ് തെറ്റിദ്ധരിക്കുന്നു. തന്റെ പ്രശ്നങ്ങൾ പരിഹരിക്കാനും നിരപരാധിത്വം തെളിയിക്കാനും വേണു ശ്രമിക്കുമ്പോൾ ഗോപികയുമായി പ്രണയത്തിലാകുന്നു. അവൻ നിരപരാധിയാണെന്നും അവന്റെ അറിവില്ലാതെ എല്ലാം സംഭവിച്ചുവെന്നും അവൾ മനസ്സിലാക്കുമ്പോൾ, അവൾ അവനെ സ്നേഹിക്കാൻ തുടങ്ങുന്നു. താൻ നിരപരാധിയാണെന്ന് വേണു തെളിയിക്കുന്നു.

## അഭിനേതാക്കൾ

* മുകേഷ് - വേണു ഗോപാലകൃഷ്ണൻ / കേണൽ. ആർ‌കെ നായർ 
* മധുബാല - ഗോപിക വർമ്മ / ഇന്ദു 
* ഇന്നസെന്റ് - ഡി.ഐ.ജി ചന്ദ്രശേഖര മേനോൻ 
*  കെപിഎസി ലളിത - എസ്‌ഐ ശോശമ്മ 
* ആന്റണി (കെനിയൻ) - സൈമൺ ആന്റണി 
* പരവൂർ ഭരതൻ 
* ഷമ്മി തിലകൻ 
*  വെട്ടുകിലി പ്രകാശ് -വേലായുധ 
* ഇടവേള ബാബു 
* കൽപ്പന 
* ബോബി കൊട്ടാരക്കര 
* പ്രീതി 
* രഞ്ജു 
* രവി വല്ലത്തോൾ 
* ആശ ജയറാം 
* ജെയിംസ് 
* മണിമാല - മേട്രൻ 

## ഗാനങ്ങൾ

ശരത് സംഗീതം നൽകിയ രണ്ട് ഗാനങ്ങൾ ചിത്രത്തിലുണ്ട്. വരികൾ രചിച്ചത് പി.കെ. ഗോപിയാണ്.   "മയാമഞ്ചലിൻ" എന്ന ഗാനം നിത്യഹരിത ഗാനമാണ്.  ചിത്രത്തിന്റെ പശ്ചാത്തല  ജോൺസണായിരുന്നു.

## അവലംബം

## പുറത്തേക്കുള്ള കണ്ണികൾ

* Ottayal Pattalam on IMDb
വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
എ.ടി. കോവൂർ

ഒരു ഇന്ത്യൻ പ്രൊഫസറും യുക്തിവാദിയുമായിരുന്നു **എ.ടി. കോവൂർ** എന്ന ഹ്രസ്വ നാമത്തിലറിയപ്പെട്ടിരുന്ന **അബ്രഹാം തോമസ് കോവൂർ** (ജീവിതകാലം: 10 ഏപ്രിൽ 1898 - സെപ്റ്റംബർ 18, 1978). ഔദ്യോഗികജീവിതത്തിൽനിന്ന് വിരമിച്ചതിനുശേഷം ഇന്ത്യയിലെയും ശ്രീലങ്കയിലെയും വിവിധ മനുഷ്യ ദൈവങ്ങൾ, അസ്വാഭാവിക പ്രതിഭാസങ്ങൾ എന്നിവയുടെ തട്ടിപ്പുകൾ തുറന്നുകാട്ടുന്ന പ്രചാരണത്തിലൂടെ അദ്ദേഹം പൊതുരംഗത്ത് പ്രാധാന്യം നേടി. ആത്മീയ തട്ടിപ്പുകളെയും സംഘടിത മതങ്ങളെയും കുറിച്ചുള്ള അദ്ദേഹത്തിന്റെ നേരിട്ടുള്ള, കടുത്ത വിമർശനങ്ങൾ ശ്രോതാക്കൾ അത്യാവേശത്തോടെ സ്വീകരിക്കുകയും പ്രത്യേകിച്ച് ശ്രീലങ്കയിലും ഇന്ത്യയിലും യുക്തിവാദി പ്രസ്ഥാനത്തിൽ ഇത് ഒരു പുതിയ ഊർജ്ജം പകരുകയും ചെയ്തു.

## ആദ്യകാല ജീവിതവും ജോലിയും
കേരളത്തിൽ പത്തനംതിട്ട ജില്ലയിലെ തിരുവല്ലയിൽ ഒരു സെന്റ് തോമസ് ക്രിസ്ത്യൻ കുടുംബത്തിലായിരുന്നു അബ്രഹാം തോമസ് കോവൂരിന്റെ ജനനം. മലബാർ മാർത്തോമ സിറിയൻ പള്ളി വികാരി ജനറലായിരുന്ന കോവൂർ ഐപ്പ് തോമ കത്തനാരുടെ (കോവൂർ അച്ചൻ) പുത്രനായിരുന്നു എ.ടി. കോവൂർ. കൊൽക്കത്തയിലെ ബംഗാബസി കോളേജിലായിരുന്നു അദ്ദേഹം വിദ്യാഭ്യാസം പൂർത്തിയാക്കിയത്. കേരളത്തിൽ സി.എം.എസ്. കോളേജിൽ സസ്യശാസ്ത്രവിഭാഗത്തിൽ ലക്ചററായുള്ള ഹ്രസ്വകാല ജോലിയ്ക്കുശേഷം അദ്ദേഹം 1928 ഫെബ്രുവരി മാസത്തിൽ ശ്രീലങ്കയിലെത്തി. ശ്രീലങ്കയിലെത്തുന്നതിനുമുമ്പായി കോവൂർ ഒരു ന്യായാധിപന്റെ മകളായ കുഞ്ഞമ്മയെ വിവാഹം കഴിച്ചിരുന്നു. ദമ്പതികൾക്ക് ഏരീസ് എന്ന പേരിൽ ഒരു പുത്രനുണ്ട്. ശേഷം 1943 വരെ ഏതാണ്ട് 15 വർഷക്കാലത്തോളം വടുക്കോടൈയിലുള്ള ജാഫ്‌ന കോളേജിൽ സസ്യശാസ്ത്രം പഠിപ്പിക്കുകയെന്നതായിരുന്നു കോവൂരിന്റെ ആദ്യകാല നിയമനം. തുടർന്ന്, ഗാലെയിലെ റിച്ച്മണ്ട് കോളേജ്, 1947 മുതൽ 1953 വരെയുള്ള കാലഘട്ടത്തിൽ മൌണ്ട് ലാവിനിയയിലെ സെന്റ് തോമസ് കോളേജ് എന്നിവിടങ്ങളിൽ അദ്ധ്യാപകനായി അദ്ദേഹം ജോലി ചെയ്യുകയും 1959 ൽ കൊളംബോയിലെ തുർസ്താൻ കോളേജിൽനിന്ന് അദ്ധ്യാപക ജോലിയിലിരിക്കെ വിരമിക്കുകയും ചെയ്തു. ഹിപ്നോതെറാപ്പി, അപ്ലൈഡ് സൈക്കോളജി എന്നിവയും അദ്ദേഹം അഭ്യസിച്ചിരുന്നു.

## യുക്തിവാദിയെന്ന നിലയിൽ
ജോലിയിൽനിന്ന് വിരമിച്ച എ.ടി. കോവൂർ തന്റെ പിൽക്കാല ജീവിതം യുക്തിവാദി പ്രസ്ഥാനത്തിനായി സമർപ്പിച്ചു. സിലോൺ യുക്തിവാദി അസോസിയേഷൻ കെട്ടിപ്പടുക്കുന്നതിനായി കൂടുതൽ സമയവും ചെലവഴിച്ച അദ്ദേഹം 1960 മുതൽ തന്റെ മരണം വരെയുള്ള കാലത്ത് അതിന്റെ പ്രസിഡന്റായിരുന്നു. ‘*ദ സിലോൺ റാഷണലിസ്റ്റ് അംബാസഡർ’* എന്ന പേരിലുള്ള ഒരു വാർഷിക ജേണൽ അദ്ദേഹം എഡിറ്റ് ചെയ്തിരുന്നു. 1976 ൽ അദ്ദേഹത്തിന്റെ പത്നി കുഞ്ഞമ്മ അന്തരിച്ചു. അദ്ദേഹത്തിന്റെ വിൽപ്പത്രത്തിൽ അദ്ദേഹം ഇപ്രകാരം കുറിച്ചിരുന്നു: "എന്റെ മരണശേഷം ശരീരം സംസ്‌കരിക്കരുത്. അതുപോലെതന്നെ എന്റെ പത്നിയുടെ മൃതദേഹവും സംസ്‌കരിക്കരുത്. ഞങ്ങൾ ഞങ്ങളുടെ മൃതദേഹങ്ങൾ മെഡിക്കൽ കോളേജുകളുടെ ഉപയോഗത്തിനായി സമർപ്പിക്കുന്നു. എന്റെ അസ്ഥികൂടം ഞാൻ വർഷങ്ങളോളം സേവനമനുഷ്ഠിച്ചിരുന്ന കൊളംബോയിലെ തുർസ്റ്റൺ കോളേജിന് കൊടുക്കണമെന്ന് ഞാൻ ആഗ്രഹിക്കുന്നു. പാരീസിലെ സോർബോൺ സർവകലാശാലയിലെ പ്രൊഫസറായ എന്റെ മകൻ ഏരീസ് കോവൂറിനെ ഈ ചുമതല ഞാൻ ഏൽപ്പിക്കുന്നു. മരണമടഞ്ഞാലുടൻതന്നെ എന്റെ കണ്ണുകൾ ഒരു നേത്ര ബാങ്കിലേക്ക് ദാനം ചെയ്യണം”. 1978 സെപ്റ്റംബർ 18 ന് കാൻസർ ബാധിച്ച് എ.ടി. കൊവൂർ അന്തരിച്ചു.

## അവലംബം

വർഗ്ഗം:യുക്തിവാദികൾ
വർഗ്ഗം:1978-ൽ മരിച്ചവർ
വർഗ്ഗം:1898-ൽ ജനിച്ചവർ
വർഗ്ഗം:കേരളത്തിലെ യുക്തിവാദികൾ
പ്രിൻസ് ജോർജ്

കനേഡിയൻ പ്രവിശ്യയായ ബ്രിട്ടീഷ് കൊളംബിയയുടെ മധ്യഭാഗത്തുള്ള ഒരു നഗരമാണ് **പ്രിൻസ് ജോർജ്**. യു.എസ്. അതിർത്തിക്ക് സമീപം തെക്കൻ പ്രവിശ്യയിലെ ഏറ്റവും വലിയ നഗരമാണിത്. ബ്രിട്ടീഷ് കൊളംബിയയുടെ വടക്ക് ഭാഗത്ത് ജനസംഖ്യയുള്ള ഏറ്റവും പ്രധാനപ്പെട്ട കേന്ദ്രമാണിത്. ഫ്രേസർ-ഫോർട്ട് ജോർജ് റീജിയണൽ ഡിസ്ട്രിക്റ്റിന്റെ ഭരണ സീറ്റാണ് പ്രിൻസ് ജോർജ്. ബ്രിട്ടീഷ് കൊളംബിയയുടെ ഭൂമിശാസ്ത്ര കേന്ദ്രത്തിൽ നെച്ചാക്കോ നദിയുടെയും ഫ്രാസർ നദിയുടെയും സംഗമസ്ഥാനത്താണ് നഗരം സ്ഥിതി ചെയ്യുന്നത്.

## അവലംബം
പോർട്രയിറ്റ് ഓഫ് എ സീറ്റെഡ് വുമൺ

ഡച്ച് ചിത്രകാരനായിരുന്ന നിക്കോളാസ് മേസ് വരച്ച എണ്ണച്ചായാ ചിത്രമാണ് **പോർട്രയിറ്റ് ഓഫ് എ സീറ്റെഡ് വുമൺ.**  ചിത്രം പൂർത്തിയാക്കിയ തീയതി അജ്ഞാതമാണ്. ചിത്രം 1653 ലേതാണെന്നാണ് മെയ്സ് ആദ്യമായി രേഖപ്പെടുത്തിയത്. റെംബ്രാൻഡിന്റെ ശിഷ്യനായ മെയ്സ്  ബൈബിൾപരവും പൗരാണികസങ്കൽപ്പമുളള   
വിഷയങ്ങൾ, സാമാന്യജീവിതചിത്രീകരണങ്ങൾ എന്നിവയുടെ ചിത്രകാരനായും ഛായാചിത്രകാരനായും ഔദ്യോഗിക ജീവിതം ആരംഭിച്ചു.1693-ൽ അദ്ദേഹം അന്തരിച്ചു.112,5 x 91,5 സെന്റിമീറ്റർ വലിപ്പമുള്ള ചിത്രം നിലവിൽ ആന്റ്‌വെർപ്പിലെ റോയൽ മ്യൂസിയം ഓഫ് ഫൈൻ ആർട്‌സിൽ പ്രദർശിപ്പിച്ചിരിക്കുന്നു.

## അവലംബം

വർഗ്ഗം:ഫ്ലെമിഷ് ചിത്രങ്ങൾ
ടിവിഎസ് എൻടോർക്ക് 125

ടിവിഎസ് മോട്ടോർ കമ്പനി ഇന്ത്യയിൽ നിർമ്മിക്കുന്ന സ്കൂട്ടറാണ് **ടിവിഎസ് എൻ‌ടോർക്ക് 125**. സ്റ്റെൽത്ത് വിമാനത്തിന്റെ രൂപകൽപ്പനയിലാണ് ഇത് നിർമ്മിച്ചിരിക്കുന്നത്. മൂന്ന് വിഭാഗങ്ങളിൽ ഇതു ലഭ്യമാണ്. ഡ്രം ബ്രേക്ക്, ഡിസ്ക് ബ്രേക്ക്, റേസ്. സിംഗിൾ സിലിണ്ടർ, നാല് സ്ട്രോക്ക്, 3 വാൽവ്, 7500 ആർപിഎമ്മിൽ 6.9 കിലോവാട്ട് നൽകുന്നു. മണിക്കൂറിൽ 0 മുതൽ 60 കിലോമീറ്റർ വരെ വേഗത കൈവരിക്കാൻ 7.2 സെക്കൻഡ് മതിയാകും. കമ്പനിയുടെ കണക്കനുസരിച്ച് സ്കൂട്ടറിന് മണിക്കൂറിൽ 100 കിലോമീറ്റർ വരെ വേഗത ലഭിക്കുന്നു. മൊബൈൽ കണക്റ്റിവിറ്റിയുള്ള ടിവിഎസിന്റെ ആദ്യത്തെ 125 സിസി സ്കൂട്ടറാണിത്. ബ്ലൂടൂത്ത് വഴി മൊബൈലുമായി ഇതു കണക്ട് ചെയ്യാൻ സാധിക്കും. നാവിഗേഷൻ അസിസ്റ്റന്റ്, കോളർ ഐഡി, ടോപ്പ്-സ്പീഡ് റെക്കോർഡർ, ഇൻ-ബിൽറ്റ് ലാപ്-ടൈമർ, റിമൈൻഡർ എന്നിവ ഉൾപ്പെടെയുള്ള സൗകര്യങ്ങൾ ഇതിൽ ലഭിക്കുന്നു. ഇന്ത്യൻ സ്‌കൂട്ടർ വിപണിയിൽ ആദ്യമായി എൻ‌ടി‌ ആർക്ക് സംവിധാനം ടിവിഎസ് ഇതിനായി 2018 ഫെബ്രുവരിയിൽ ആരംഭിച്ചു. 2020 ൽ ടിവിഎസ് ബിഎസ്-സിക്സ് മലിനീകരണ നിയമം അനുസരിച്ചുള്ള വിഭാഗം എൻ‌ടോർക്ക് 125 പുറത്തിറക്കി. പുതിയ ടിവിഎസ് എൻ‌ടോർക്ക് 125, 8 കളർ ഓപ്ഷനുകളിലും 3 വേരിയന്റുകളിലും ഇറങ്ങുന്നു.

## അവലംബം
സ്റ്റിക്ക് മാന്റിസ്

വലത്ത്‌|ലഘുചിത്രം| ആഫ്രിക്കൻ സ്റ്റിക്ക് ''മാന്റിസിന്റെ'' ഒരു ഇനമായ ''ഹോപ്ലോകറിഫ മാക്ര'' . എം. ബിയർ, 1935 ന്റെ ചിത്രീകരണം
ചുള്ളിക്കമ്പുകളെ അനുസ്മരിപ്പിക്കുന്ന ഘടനയോടുകൂടിയ തൊഴുകൈയ്യൻ പ്രാണികളാണ് **സ്റ്റിക്ക് മാന്റിസ്** (ട്വിഗ് മാന്റിസ്). താഴെപ്പറയുന്നവ, ഈ വംശത്തിൽ ഉൾപ്പെടുന്നു:

*ബ്രണ്ണേരിയ ( ബ്രണ്ണേർസ് സ്റ്റിക്ക് മാന്റിസ്, ബ്രസീലിയൻ സ്റ്റിക്ക് മാന്റിസ് )
* *ഹോപ്ലോകറിഫ* (ആഫ്രിക്കൻ സ്റ്റിക്ക് മാന്റിസ്)
* *പാരടോക്സോഡെറ* ( ബോർണിയോ സ്റ്റിക്ക് *മാന്റിസ്,* മലേഷ്യൻ സ്റ്റിക്ക് *മാന്റിസ്* )
* *പോപ* ( ആഫ്രിക്കൻ ട്വിഗ് മാന്റിസ് ) 

ചില സന്ദർഭങ്ങളിൽ, ഒരു ജനറേഷന്റെ ചില അംഗങ്ങളെ മാത്രം ഇങ്ങനെ വിളിക്കുന്നു. ഉദാഹരണത്തിന്:

* *ആർക്കിമാന്റിസ് ലാറ്റിസ്റ്റൈല* (ഓസ്‌ട്രേലിയൻ സ്റ്റിക്ക് മാന്റിസ്) 
* *സ്യൂഡോവേറ്റ്സ്* പെറുവിയാന (പെറുവിയൻ സ്റ്റിക്ക് മാന്റിസ്) 

## ഇതും കാണുക

* ഗ്രാസ് മാന്റിസ്
* ഡെഡ്‍ലീഫ് മാന്റിസ്
* ഫ്ലവർ മാന്റിസ്

## അവലംബം
തായ് ദേശീയഗാനം

1939 ഡിസംബർ 10 ന് സ്വീകരിച്ച തായ്‌ലാൻഡിന്റെ ദേശീയഗാനത്തെയാണ് ഇന്ന് **തായ് ദേശീയഗാനം** ( ) അഥവാ ***ഫ്ലെങ് ചാറ്റ്*** എന്ന് വിളിക്കപ്പെടുന്നത്. ഫ്രാ ചെന്തൂറിയാങ് (പീറ്റർ വീറ്റ്) ഈണം നൽകിയ ഈ പദ്യത്തിന്റെ വരികൾ ലുവാങ് സരനുപ്രഫാൻ ആണ് രചിച്ചത്. *ഫ്ലെങ് ചാറ്റ്* ( ), എന്നാൽ തായ് ഭാഷയിൽ "ദേശീയഗാനം" എന്നാണ് അർത്ഥമാക്കുന്നത്, ദേശീയഗാനത്തിന്റെ പൊതുവായ പദമാണിത്. ഇന്നത്തെ നിർദ്ദിഷ്ട ദേശീയ ഗാനത്തെ സൂചിപ്പിക്കുന്നതിനും ഈ പദം ഉപയോഗിക്കുന്നു.

## ചരിത്ര നാൾവഴി

## നിലവിലെ ദേശീയഗാനം

### തായ് സാംസ്കാരിക വിപ്ലവം
1939 ൽ രാജ്യത്തിന്റെ പേര് സിയാമിൽ നിന്ന് തായ്‌ലൻഡിലേക്ക് മാറ്റിയപ്പോൾ, പുതിയ വരികൾ സൃഷ്ടിക്കുന്നതിനായി ഒരു മത്സരം ആരംഭിച്ചു, ലുവാങ് സരനുപ്രഫാൻ അതിൽ വിജയിക്കുകയുണ്ടായി . എല്ലാ ദിവസവും 08:00, 18:00 (രാവിലെ 8 നും വൈകിട്ട് 6 നും) ദേശീയഗാനം ആലപിക്കാൻ തായ് പ്രധാനമന്ത്രി പ്ലെയ്ക്ക് ഫിബുൻസോംഗ്റാം ഉത്തരവിട്ടു, രാജ്യത്തോട് ആദരവ് പ്രകടിപ്പിക്കാൻ ദേശീയഗാന സമയത്ത്, ജനങ്ങൾ എഴുന്നേറ്റുനിൽക്കാൻ നിർദ്ദേശിച്ചു. ഇപ്പോൾ, രാവിലെയും വൈകുന്നേരവും രാജ്യത്തിൽ ദേശീയഗാനം ആലപിക്കുന്നു. ഇത് പൊതുസ്ഥലങ്ങളിൽ (ഉദാ. സ്കൂളുകൾ, ജോലിസ്ഥലങ്ങൾ, പൊതു കെട്ടിടങ്ങൾ) ദേശീയ പതാകകൾ ഉയർത്തുന്നതിനും താഴ്ത്തുന്നതിനും തുല്യമാണ്; അതിനാൽ, റേഡിയോ, ടെലിവിഷൻ ചാനലുകൾ പ്രതിദിനം രണ്ടുതവണ ദേശീയഗാനം പ്രക്ഷേപണം ചെയ്യുന്നു.

### നിലവിലെ വരികൾ
ലഘുചിത്രം|Phleng Chat Thai (vocal) by 1st Military District Band

## അവലംബം

വർഗ്ഗം:ദേശീയ ഗാനങ്ങൾ
വർഗ്ഗം:തായ്ഭാഷ
വർഗ്ഗം:തായ്ലാൻഡ്
വിശാഖപട്ടണം കോർപ്പറേഷൻ

വിശാഖപട്ടണം നഗരത്തിന്റെ മുഖ്യ ഭരണ സമിതിയാണ് **ഗ്രേറ്റർ വിശാഖപട്ടണം മുനിസിപ്പൽ കോർപ്പറേഷൻ** (ജിവിഎംസി).  681.96 കിലോമീറ്റർ 2 (263.31 ചതുരശ്ര മൈൽ) വിസ്തൃതിയാണ് ഇതിന്റെ അധികാരപരിധി.  വിശാഖപട്ടണം **മെട്രോപൊളിറ്റൻ** റീജിയൺ ഡെവലപ്‌മെന്റ് അതോറിറ്റിയുടെ ആസൂത്രണ സമിതിയുടെ ഭാഗമാണിത്.  ജി. ശ്രീജനയാണ് ഇപ്പോഴത്തെ നഗരസഭാ കമ്മീഷണർ.

## ചരിത്രം
മേഖലയിലെ ആദ്യകാല മുനിസിപ്പാലിറ്റികളിലൊന്നാണ് വിശാഖപട്ടണം.  1858 ൽ ഇത് ഒരു മുനിസിപ്പാലിറ്റിയായി പിന്നീട് 1979 ൽ കോർപ്പറേഷനായി ഉയർത്തപ്പെട്ടു. 2005 നവംബർ 21 ൻ **ആന്ധ്ര സർക്കാർ** ഒരു ഗ്രേറ്റർ മുനിസിപ്പൽ കോർപ്പറേഷൻ സൃഷ്ടിക്കുന്നതിനായി ഒരു ജി‌ഒ പുറത്തിറക്കി, ഇത് സംസ്ഥാനത്തെ ആദ്യത്തെ ഗ്രേറ്റർ മുനിസിപ്പൽ കോർപ്പറേഷനായിരുന്നു ആന്ധ്രാപ്രദേശ്. ആർക്കൈവ്-തീയതി 6 ഏപ്രിൽ 2015. അനകപ്പള്ളിയും ഭീമിലി മുനിസിപ്പാലിറ്റികളും സംയോജിപ്പിച്ചു.

## അഡ്മിനിസ്ട്രേഷനും ഏകദേശം
ഗ്രേറ്റർ വിശാഖപട്ടണം മുനിസിപ്പൽ കോർപ്പറേഷന്റെ വിസ്തീർണ്ണം .മേയറുടെ നേതൃത്വത്തിൽ തിരഞ്ഞെടുക്കപ്പെട്ട ഒരു സംഘടനയാണ് കോർപ്പറേഷനെ നിയന്ത്രിക്കുന്നത്. കോർപ്പറേഷന്റെ ഭരണത്തിൽ മൊത്തം 95,580 **തെരുവ് വിളക്കുകൾ** ഉണ്ട്.

## സോണുകൾ
**GVMC** is divided by 8 Zones and each Zone had a Zonal Commissioner

## അവാർഡുകളും നേട്ടങ്ങളും
* Best Municipal Corporation Award by Government of Andhra Pradesh
* Cleanest Religious City Award by India Today (2015)
* Smart Campus Award (2018)
Basic Services for Urban Poor (BSUP) (2011)
* Smart City Project Award (social aspects) (2018)
3rd Cleanest City of India by 
* Swachh Survekshan 2017.
5th Cleanest City of India (2016)
* 1st place in Andhra Pradesh Green Awards (2017)

## അവലമ്പം
കരിയില പ്രാണികൾ

വലത്ത്‌|ലഘുചിത്രം|''ഡെറോപ്ലാറ്റിസ് ഡെസിക്കാറ്റ
ഉണങ്ങിയ ഇലകളോട് അനുകരണം നടത്തുന്ന പ്രാണികൾക്ക് പൊതുവായി നൽകുന്ന പേരാണ് **കരിയില പ്രാണികൾ** അഥവാ **ഡെഡ് ലീഫ് മാന്റിസ്.** *ഡെറോപ്ലാറ്റിസ്* ജനുസ്സിലെ ജീവിവർഗ്ഗങ്ങളെ പരാമർശിക്കാൻ ഇത് മിക്കപ്പോഴും ഉപയോഗിക്കുന്നു. *ഡി. ഡെസിക്കാറ്റ*, *ഡി. ലോബറ്റ*,  *ഡി. ഫിലിപ്പിനിക്ക* എന്നിവ ഉദാഹരണമാണ്.   *അകാന്തോപ്സ് ഫാൽക്കറ്റാരിയ*,  *എ. ഫാൽക്കറ്റ*, *ഫിലോക്രാനിയ പാരഡോക്സ* (ഗോസ്റ്റ് മാന്റിസ്) എന്നിവയും ഇങ്ങനെ വിശേഷിപ്പിക്കപ്പെടുന്ന മറ്റ് ഇനങ്ങളാണ്.    
## ഇതും കാണുക

*ഫ്ലവർ മാന്റിസ്
*ലീഫ് മാന്റിസ്
*ഷീൽഡ് മാന്റിസ്
*ഗ്രാസ് മാന്റിസ്
*സ്റ്റിക് മാന്റിസ്

## അവലംബം

വർഗ്ഗം:പ്രാണികുടുംബങ്ങൾ
വർഗ്ഗം:ഷഡ്‌പദങ്ങൾ
എം.വി. വാസു

കേരളത്തിലെ ഒരു രാഷ്ട്രീയപ്രവർത്തകനും നിയമസഭാംഗവുമായിരുന്നു **എം.വി. വാസു**. പറളി നിയമസഭാമണ്ഡലത്തിൽ നിന്നും രണ്ടാം കേരളനിയമസഭയിലേക്ക് സിപിഐയുടെ പ്രതിനിധിയായാണ് ഇദ്ദേഹം തിരഞ്ഞെടുക്കപ്പെട്ടത്. പറളി എംഎൽഎ ആയിരുന്ന എ.ആർ. മേനോൻ മരിച്ച ഒഴിവിലേക്ക് 1961 ഫെബ്രുവരി 9ന് നടന്ന തിരഞ്ഞെടുപ്പിൽ പിഎസ്‌പിയുടെ എ.എസ്. ദിവാകരനെ 12,217 വോട്ടുകൾക്ക് പരാജയപ്പെടുത്തിയാണ് ഇദ്ദേഹം നിയമസഭയിലെത്തിയത്. ഒരു സർക്കാർ ഉദ്യോഗസ്ഥനായിരുന്ന വാസു, 1953-ൽ തന്റെ ഉദ്യോഗം രാജിവച്ചാണ് കമ്മ്യൂണിസ്റ്റ് പാർട്ടിയിൽ അംഗമാകുന്നത്. മലബാറിലെ കുടിയിരുപ്പ് നിയമം പാസാക്കുന്നതിനായി 1955-ൽ നടന്ന കിസ്സാൻ ജാഥയിൽ ഇദ്ദേഹം പങ്കെടുത്തിരുന്നു.

## അവലംബം

വർഗ്ഗം:1927-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:മരിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
ലീഫ് മാന്റിസ്

വലത്ത്‌|ലഘുചിത്രം| ''Choeradodis stalii''
ചില തൊഴുകയ്യൻ പ്രാണികൾക്ക് പൊതുവായ പേരാണ് **ലീഫ് മാന്റിസ്**:

* ഷീൽഡ് മാന്റിസ് വിഭാഗത്തിൽപ്പെടുന്ന വിവിധ സ്പീഷീസുകൾ. 
* *ഡെറോപ്ലാറ്റിസ്* ജനുസ്സിലുള്ളവ പോലുള്ള **ഡെഡ് ലീഫ് മാന്റിസ്** ഇനം.

## ഇതും കാണുക

*ഫ്ലവർ മാന്റിസ്
*ഷീൽഡ് മാന്റിസ്
*ഗ്രാസ് മാന്റിസ്
*സ്റ്റിക് മാന്റിസ്
*കരിയില പ്രാണികൾ

വർഗ്ഗം:ഷഡ്‌പദങ്ങൾ
കൂളത്തൂപ്പുഴ ശ്രീ ബാല ശാസ്താ ക്ഷേത്രം

കൊല്ലം ജില്ലയിലെ പുനലൂർ താലൂക്കിലെ പ്രശസ്തമായ ഒരു ശാസ്താ ക്ഷേത്രമാണ് **കുളത്തൂപ്പുഴ ശ്രീ ബാലശാസ്താക്ഷേത്രം**. ക്ഷേത്രത്തെ ചുറ്റി കിഴക്കൻ മലനിരകൾ. ഇതിന്റെ ഒരു ഭാഗത്തുകൂടി കല്ലടയാർ ഒഴുകുന്നു. പരശുരാമൻ പ്രതിഷ്ഠ നടത്തിയ അഞ്ചു ധർമ്മശാസ്തക്ഷേത്രങ്ങളിൽ ഒന്നാമത്തെതെന്ന് കരുതപ്പെടുന്ന ക്ഷേത്രമാണു് കുളത്തൂപ്പുഴ ശ്രീ ബാലശാസ്താക്ഷേത്രം.  ശ്രീ ധർമ്മശാസ്താവിനെ ബാലകന്റെ രൂപത്തിൽ പ്രതിഷ്ഠിച്ചിരിക്കുന്ന അപൂർവം ക്ഷേത്രമാണിത്. ക്ഷേത്രത്തോടു ചേർ‌ന്നുള്ള സർപ്പക്കാവ് സംരക്ഷിത കാവുകളാണ്. കുളത്തുപ്പുഴയാറ്റിലെ ക്ഷേത്രകടവിലുള്ള മത്സ്യങ്ങൾ "തിരുമക്കളെന്നാണ്" അറിയപ്പെടുന്നത്. രോഗങ്ങൾ അകലുവാനായി മീനുകൾക്ക് ഊട്ട് നൽകുന്ന പതിവുണ്ട്, പ്രത്യേകിച്ചും ത്വക്ക് രോഗങ്ങൾ അകലുവാനായി ഇവിടുത്തെ മീനൂട്ട് പ്രസിദ്ധമാണ്. പണ്ട് രാസക്രീഡയിൽക്കൂടി വശീകരിക്കാൻ ശ്രമിച്ച ജലകന്യകയെ ശാസ്താവ് മത്സ്യരൂപത്തിൽ കിടന്നുകോള്ളാൻ അനുവദിച്ചതായിട്ടാണ് ഐതിഹ്യം. തിരുവനന്തപുരത്ത് നിന്ന് നെടുമങ്ങാട് - പാലോട് - മടത്തറ വഴിയും, കൊല്ലത്തു നിന്ന് കണ്ണനല്ലൂർ- ആയൂർ- അഞ്ചൽ അല്ലെങ്കിൽ പാരിപ്പള്ളി, പള്ളിക്കൽ വഴിയോ, പത്തനംതിട്ട/അടൂർ നിന്നും പത്തനാപുരം- പുനലൂർ- അഞ്ചൽ വഴിയും, തമിഴ്നാട്ടിൽ നിന്നും ചെങ്കോട്ട, ആര്യങ്കാവ് വഴിയും ക്ഷേത്രത്തിൽ എത്തിചേരാം. ശനിയാഴ്ച വിശേഷ ദിവസം.
## പ്രതിഷ്ഠ
ബാലശാസ്താവാണ് കുളത്തുപ്പുഴ ശ്രീധർമ്മശാസ്താ ക്ഷേത്രത്തിലെ പ്രതിഷ്ഠ. കിഴക്കോട്ട് ദർശനം. മനുഷ്യഹത്യ എന്ന പാപത്തിന് പരിഹാരമായി  പരശുരാമൻ തന്നെ പ്രതിഷ്ഠ നടത്തിയ അഞ്ച് അയ്യപ്പക്ഷേത്രങ്ങളിൽ ഒന്നു കുളത്തൂപ്പുഴയാണെന്നു സങ്കല്പം.  കൊട്ടാരക്കര രാജാക്കന്മാരാണ് ക്ഷേത്രം പണിതത്.

## ഉപപ്രതിഷ്ഠകൾ.
ബാലനായി കുടികൊള്ളുന്ന ഭഗവാനൊപ്പം ഗർഭഗൃഹത്തിൽ ശിവന്റെ പ്രതിഷ്ഠ. നാലമ്പലത്തിനകത്ത് ഗണപതി, നാലമ്പലത്തിനു പുറത്ത് മാമ്പഴത്തറ ഭഗവതി, ഭൂതത്താൻ, നാഗരാജാവ്, നാഗരമ്മ, യക്ഷി, ഗന്ധർവ്വൻ എന്നീ ഉപദേവതകൾ. കിഴക്കോട്ട് ദർശനമുള്ള ക്ഷേത്രത്തിന്റെ വലതു ഭാഗത്തായി ക്ഷേത്രം വക സർപ്പക്കാവ്.

## പ്രധാന വഴിപാടുകൾ
നീരാജനം, മീനൂട്ട്, പുഷ്പാഭിഷേകം, നെയ്യഭിഷേകം, പാൽപ്പായസം, അഷ്ടദ്രവ്യ മഹാഗണപതി ഹോമം, അരവണ, അപ്പം, പായസം, രക്തപുഷ്പ്പാഞ്ജലി, അഷ്ടോത്തരാർച്ചന തുടങ്ങിയവയാണ്  ക്ഷേത്രത്തിലെ പ്രധാന വഴിവാടുകൾ. അടിമസമർപ്പണമാണ് വഴിപാടുകളിൽ പ്രധാനം. ബാലാരിഷ്ടത മാറാൻ കുഞ്ഞുങ്ങളെ മാതാവോ പിതാവോ സോപാനത്തിൽ കമഴ്ത്തികിടത്തി സമർപ്പിക്കുന്നതാണിത്. നേർച്ച പ്രകാരമാണിതു ചെയ്യുന്നത്.
## ഐതിഹ്യം
സഞ്ചാരപ്രിയനായിരുന്ന ഒരു ആചാര്യ ശ്രേഷ്ഠൻ കുളിക്കാനായി ആറ്റിലിറങ്ങി. ഒപ്പം ഉള്ളവർ ഭക്ഷണം പാകംചെയ്യാനായി അടുപ്പ്കല്ല് സ്ഥാപിച്ചപ്പോൾ ഒരണ്ണം എപ്പോഴും വലുതായി തന്നെ ഇരിക്കിന്നു. എത്ര മാറ്റി വെച്ചിട്ടും ശരിയാവുന്നില്ല. അങ്ങനെ അവർ ആ കല്ല് പൊട്ടിക്കുവാൻ തുടങ്ങി. ശക്തിയുള്ള ഇടിയിൽ കല്ല് എട്ടായി പിളർന്നു. ഇതിൽ നിന്നുണ്ടായ രക്തപ്രവാഹം കണ്ട് സംഘാഗംങ്ങൾ ബോധം കെട്ട് വീണു. വിവരം അറിഞ്ഞെത്തിയ ആചാര്യ ശ്രേഷ്ഠൻ ധ്യാനത്തിൽ ചിതറിത്തെറിച്ച കല്ലിലെ ദൈവസാന്നിധ്യം മനസ്സിലാക്കി. വിവരം അറിഞ്ഞ കൊട്ടാരക്കര രാജാവ് അമ്പലം പണിയുവാൻ വേണ്ട ധനം  നൽകി.  ചിതറിത്തെറിച്ച കഷ്ണങ്ങൾ പൂജ നടത്തി പ്രതിഷ്ഠിച്ചു. നാടിന്റെ ദേവനെ കണ്ടത്തിയ കോട്ടാത്തല കുടുംബത്തിന് പ്രതിഫലമായി 150 പറ നിലവും കരയും രാജാവ് നൽകി. രാജഭരണം അവസാനിച്ച്, തിരുവിതാംകൂർ ദേവസ്വം ബോർഡ്  നിലവിൽ വന്നതോടുകൂടി ക്ഷേത്രം അവരുടെ കീഴിലായി.

## അവലംബം

വർഗ്ഗം:ശാസ്താക്ഷേത്രങ്ങൾ
മൈക്കോബാക്റ്റീരിയം ട്യൂബർകുലോസിസ്

മൈക്കോബാക്റ്റീരിയം ട്യൂബർകുലോസിസ് ക്ഷയം ഉണ്ടാക്കുന്ന ബാക്ടീരിയയാണ്. ഇത് ആദ്യമായി കണ്ടെത്തിയത് 1882-ൽ റോബർട്ട് കോച്ച് ആണ്. സസ്തനികളുടെ ശ്വാസകോശത്തെ ബാധിക്കുന്ന അപകടകരമായ ബാക്ടീരിയയാണ് ഇത്.  1998 ൽ ജീനോം പ്രോജക്ടിന് കീഴിൽ ഇതിന്റെ ജീനോം സീക്വൻസ് കണ്ടെത്തി
തുപ്പൽ പ്രാണി

ഓക്കിനോറിൻക വിഭാഗത്തിലെ ഒരു കൂട്ടം ഹെമിപ്റ്റെറ പ്രാണികളാണ്  **ഫ്രോഗ്ഹോപ്പർ** എന്നറിയപ്പെടുന്ന  **തുപ്പൽ പ്രാണി** അഥവാ **സ്പിറ്റിൽബഗ്**. ഇവയുടെ മുതിർന്ന പ്രാണികൾക്ക് വളരെ അകലേക്ക്  ചാടാനുള്ള കഴിവുണ്ട്. ഈ സവിശേഷസ്വഭാവം  ഗ്രൂപ്പിന് പൊതുവായ പേര് നൽകുന്നു. സസ്യങ്ങളുടെ നീരുറ്റിക്കുടിക്കുന്ന ഇവയുടെ നിംഫുകൾ നുര കൊണ്ടുള്ള ആവരണത്തിനകത്താണ് കഴിയുന്നത്.  

## ടാക്സോണമി
അഫ്രൊഫോറിഡേ, സെർകോപിഡേ,  ക്ലാസ്റ്റോപ്റ്റെറിഡേ എന്നീ മൂന്ന് കുടുംബങ്ങളാണ് ഈ ജീവികുടുംബത്തിൽപ്പെടുന്നത്. 

## സ്പിറ്റിൽബഗ് നിംപ്‌സ്
സവിശേഷമായ നിംഫ് കാലഘട്ടമുള്ള ജീവികളാണിവ.  ഇവ, കാഴ്ചയിൽ ഉമിനീരിനോട് സാമ്യമുള്ള നുര, ചെടിയുടെ സ്രവം കൊണ്ടുണ്ടാക്കുന്നു. അതിനാൽ **നിംഫുകളെ** സാധാരണയായി **സ്പിറ്റിൽബഗ്ഗുകൾ** എന്നും അവയുടെ നുരയെ **കുക്കൂ സ്പിറ്റ്**, **ഫ്രോഗ് സ്പിറ്റ്  (തവള തുപ്പൽ)** അല്ലെങ്കിൽ **സ്നേക്ക് സ്പിറ്റ്**  എന്നും വിളിക്കുന്നു . ഈ സ്വഭാവമുള്ള തുപ്പൽ ഉൽ‌പാദനം **സൈലെം ഫീഡിംഗ്** എന്ന അസാധാരണ സ്വഭാവവുമായി ബന്ധപ്പെട്ടിരിക്കുന്നു. മറ്റ് പ്രാണികൾ പോഷക സമ്പുഷ്ടമായ ദ്രാവകം  ഫ്ലോയം കലകളിൽ നിന്ന് വലിച്ചെടുത്ത് ആഹരിക്കുകയാണ് ചെയ്യുന്നത്. എന്നാൽ, തുപ്പൽപ്രാണികൾ, സൈലം കുഴലുകളിലൂടെ മേലോട്ടൊഴുകുന്ന നേർപ്പിച്ച സ്രവമാണ് ഉപയോഗപ്പെടുത്തുന്നത്. പുറന്തള്ളേണ്ട അധിക ജലത്തിന്റെ അളവും പ്രത്യേക ശ്വസന ട്യൂബുകളുടെ പരിണാമവും സ്പിറ്റിലിന്റെ സംരക്ഷണ അന്തരീക്ഷത്തിൽ  സ്പിറ്റിൽബഗ് നിംഫുകളെ വളരാൻ അനുവദിക്കുന്നു.  സാധാരണഗതിയിൽ  പോഷകങ്ങൾ കുറവുള്ള ഭക്ഷണത്തിൽ ജീവികൾക്ക് അധികസമയം അതിജീവിക്കാൻ കഴിയില്ല. പക്ഷേ ഈ പ്രാണികളുടെ ദഹനവ്യവസ്ഥയിൽ രണ്ട് സിംബയോട്ടിക് ബാക്ടീരിയകളുണ്ട്, അവ അവശ്യ അമിനോ ആസിഡുകൾ നൽകുന്നു. 

നുര വിവിധ ഉദ്ദേശ്യങ്ങൾ നിറവേറ്റുന്നു. ഇത് വേട്ടക്കാരുടെയും പരാന്നഭോജികളുടെയും കാഴ്ചയിൽ നിന്ന് നിംഫിനെ മറയ്ക്കുന്നു. കൂടാതെ, ചൂട്, തണുപ്പ് എന്നിവയിൽ നിന്നും  സംരക്ഷിക്കുന്നു. അങ്ങനെ താപ നിയന്ത്രണവും ഈർപ്പം നിയന്ത്രണവും സാധ്യമാവുന്നു. നുരയില്ലാതെ പ്രാണികൾ പെട്ടെന്ന് വരണ്ടുപോകും. നിംപ്‌സ് ചെടികളെ തുളച്ച് സ്രവം ആഗിരണം ചെയ്യുന്നുവെങ്കിലും, അത് വളരെ ചെറിയ നാശനഷ്ടമേ സസ്യത്തിനുണ്ടാക്കുന്നുള്ളൂ.  ദ്രാവകത്തിന്റെ ഭൂരിഭാഗവും ഫിൽട്ടർ ചെയ്ത് നുരകളുടെ ഉൽ‌പാദനത്തിലേക്ക് പോകുന്നു.  രൂക്ഷമായ രുചിയുള്ള ഈ ദ്രാവകം വേട്ടക്കാരെ തടയുന്നു. ഇവയിലെ ഏതാനും ഇന ജീവികൾ  കാർഷിക കീടങ്ങളാണ്. 


പ്രമാണം:Spittlebug nymph (unknown species), East Lyn River, Devon, UK - Diliff.jpg|സ്പിറ്റിൽബഗ് നിംഫ്
പ്രമാണം:Spittlebug4383.JPG|സംരക്ഷണത്തിനും ഈർപ്പത്തിനുമായി നുരയിൽ പൊതിഞ്ഞ സ്പിറ്റിൽബഗിന്റെ നിംഫാൽ രൂപം
File:Froghopper-spittlebug-nymph-form for protection.jpg|thumb|നുരയിൽ പൊതിഞ്ഞ സ്പിറ്റിൽബഗിന്റെ നിംഫാൽ രൂപം- കള്ളാർ നിന്ന്


## മുതിർന്ന ജീവി
മുതിർന്ന തുപ്പൽ പ്രാണികൾ ചെടിയിൽ നിന്ന് ചെടികളിലേക്ക് ചാടുന്നു. സ്വന്തം നീളത്തിന്റെ 100 മടങ്ങ് വരെ ചാടാൻ ഇവയ്ക്ക് കഴിയും.  

## അവലംബം

## പുറംകണ്ണികൾ

* ബിബിസി: "ഗാർഡൻ പ്രാണികൾ ജമ്പ് ചാമ്പ്യൻ"
* 2008 കാറ്റലോഗ് ഓഫ് ലൈഫിൽ എ സ Sou ലിയർ-പെർകിൻസ് എഴുതിയ COOL ഡാറ്റാബേസിൽ നിന്നുള്ള എല്ലാ സെർകോപൊയിഡിയ ഇനങ്ങളുടെയും പട്ടിക 
* ഡോമെറ്റ്കാൾഫ്: സിക്കഡാസ്, ലീഹോപ്പർമാർ, പ്ലാന്റ്‌ഹോപ്പർമാർ, സ്പിറ്റിൽബഗ്ഗുകൾ, ട്രീഹോപ്പർമാർ എന്നിവയിലെ ഒരു ഉറവിടം
കെ.ആർ. വിജയൻ

കേരളത്തിലെ ഒരു കോൺഗ്രസ് പ്രവർത്തകനും മുൻ നിയമസഭാംഗവുമായിരുന്നു **കെ.ആർ. വിജയൻ**. വടക്കേക്കര നിയമസഭാമണ്ഡലത്തിൽ നിന്നും കോൺഗ്രസ് സ്ഥാനാർഥിയായി വിജയിച്ചാണ് ഇദ്ദേഹം രണ്ടാം കേരളനിയമസഭയിൽ അംഗമായത്. 1957 മുതൽ തുടർച്ചയായി നാല് തവണ വടക്കേക്കര മണ്ഡലത്തിൽ നിന്നും മത്സരിച്ചപ്പോഴും ഒരു തവണ മാത്രമാണ് നിയമസഭയിലേക്ക് തിരഞ്ഞെടുക്കപ്പെട്ടത്. 1924-ൽ ജനിച്ച വിജയൻ ഒരു ബി.എ., ബി.കോം ബിരുദധാരിയും അഭിഭാഷകനുമായിരുന്നു. സഹകരണ പ്രസ്ഥാനങ്ങളുടെ മുന്നേറ്റത്തിൽ സജീവ പങ്കാളിയായിരുന്നു. എറണാകുളം ജില്ലാ സഹകരണാ ബാങ്ക്, കൊച്ചി കയർ മാർക്കറ്റിംഗ് സൊസൈറ്റി എന്നീവിടങ്ങളിൽ അംഗമയിരുന്ന ഇദ്ദേഹം പറവൂർ താലൂക്ക് വായനശാലാ യൂണിയൻ പ്രസിഡന്റുമായിരുന്നു. ഒരു ദശകത്തോളം പറവൂർ നഗരസഭാ ചെയർമാനയിരുന്ന ഇദ്ദേഹം ഫിഷറീസ് കോർപ്പറേഷന്റെ ചെയർമാനം സ്ഥാനവും വഹിച്ചിട്ടുണ്ട്.

## അവലംബം

വർഗ്ഗം:1924-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1997-ൽ മരിച്ചവർ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
ജേസൺ സ്കോട്ട് ലീ

ജേസൺ സ്കോട്ട് ലീ () ഒരു അമേരിക്കൻ നടനും ആയോധന കലാകാരനുമാണ്. 1993 ലെ ആയോധനകല ചലച്ചിത്രമായ ഡ്രാഗൺ: ദി ബ്രൂസ് ലീ സ്റ്റോറി, ദി ജംഗിൾ ബുക്ക് (1994) എന്നിവയാണ് ശ്രദ്ധിക്കപ്പെട്ട ചിത്രങ്ങൾ.

## അഭിനയ ജീവിതം
### ചലച്ചിത്രങ്ങൾ

### ടെലിവിഷൻ പരമ്പരകൾ

### ഡോക്യൂമെന്ററികൾ

## അവലംബം

## പുറം കണ്ണികൾ
*
ശ്രീമാൻ ഗംഭീര

2006 മെയ് 19ന്, രാജഭരണം നിർത്തലാക്കപ്പെടുന്നതു വരെയും, നേപ്പാൾ രാജ്യത്തിന്റെ ദേശീയഗാനമായിരുന്നു **ശ്രീമാൻ ഗംഭീര നേപ്പാളി**   

## ചരിത്രം
1924 ൽ ചക്രപാണി ചാലിസ് രചിച്ച ഈ വരികൾക്ക്, 1899 ൽ ബഖാത് ബഹാദൂർ ബുധാപീർത്തി (സംഗീതജ്ഞൻ ലൂയിസ് ബാങ്കുകളുടെ മുത്തച്ഛൻ) ആണ് സംഗീതം നൽകിയത്.    നേപ്പാളിലെ പരമാധികാരിയുടെ ആദരസൂചകമായി, 1962 ൽ ഇത് രാജ്യത്തിന്റെ ദേശീയഗാനമായി അംഗീകരിച്ചു.

ഈ ഗാനത്തിന് ആദ്യം രണ്ട് പദ്യഖണ്‌ഡങ്ങളുണ്ടായിരുന്നുവെങ്കിലും ദേശീയഗാനമായി ഈ ഗാനം സ്വീകരിച്ചതിന് ശേഷം നേപ്പാൾ സർക്കാർ രണ്ടാമത്തെ പദ്യഖണ്‌ഡം  ഉപേക്ഷിച്ചു. ആദ്യത്തെ പദ്യഖണ്‌ഡം രാജാവിനെ ബഹുമാനിച്ചുകൊണ്ടുള്ളതാണ്. 

### മാറ്റിസ്ഥാപിക്കൽ
2006 ലെ നേപ്പാളിലെ ജനാധിപത്യ പ്രസ്ഥാനത്തെത്തുടർന്ന്, 2007 ഓഗസ്റ്റിൽ നേപ്പാളിലെ ഇടക്കാല നിയമസഭയുടെ ഉത്തരവ് പ്രകാരം "രാഷ്ട്രിയ ഗാൻ" നിർത്തലാക്കപ്പെട്ടു, ഇത് രാജ്യത്തെ മൊത്തത്തിൽ പ്രതിനിധീകരിക്കുന്നതിനുപകരം രാജവാഴ്ചയെ മഹത്വവത്കരിക്കുന്നതായി കാണപ്പെട്ടു. നിലവിലെ ദേശീയഗാനമായ " സയൗൻ ഥൂംഗാ ഫുൽകാ " ഉപയോഗിച്ച് ഇത് മാറ്റി.

### പൂർണ്ണ പതിപ്പ് (രണ്ടാമത്തെ വാക്യത്തോടൊപ്പം)
പാട്ടിന്റെ രണ്ടാമത്തെ പദ്യഖണ്‌ഡം മിക്കവാറും ആളുകൾക്ക് അജ്ഞാതമായി തുടർന്നു. 2019 ജനുവരി 10 ന് ക്ലാസിക് റീജ്‌നൈറ്റ് എന്ന യൂട്യൂബ് ചാനൽ അതിന്റെ രണ്ടാമത്തെ പദ്യഖണ്‌ഡത്തോടൊപ്പം  വീണ്ടും റെക്കോർഡുചെയ്‌തതും റെൻഡർ ചെയ്‌തതുമായ ഈ ദേശീയഗാനത്തിന്റെ പതിപ്പ് പുറത്തിറക്കി. 

## വരികൾ

### ഔദ്യോഗിക വരികൾ

### രണ്ടാമത്തെ പദ്യഭാഗം
ഔദ്യോഗികമായി അംഗീകരിച്ചപ്പോൾ, നേപ്പാൾ സർക്കാർ ഗാനത്തിന്റെ രണ്ടാം വാക്യം ഉപേക്ഷിച്ചിരുന്നു.  

## അവലംബം
പോർട്രയിറ്റ് ഓഫ് എ നോബിൾ യങ് ലേഡി (പർ‌ബസ്)

ഫ്ലെമിഷ് നവോത്ഥാന ചിത്രകാരനായിരുന്ന പീറ്റർ പർ‌ബസ് വരച്ച എണ്ണച്ചായാചിത്രമാണ് **പോർട്രയിറ്റ് ഓഫ് എ നോബിൾ യങ് ലേഡി.** ആന്റ്വെർപ്പിലെ റോയൽ മ്യൂസിയം ഓഫ് ഫൈൻ ആർട്സിന്റെ മുൻ ഡയറക്ടർ പോൾ ഹുവെന്നെപ്പോലുള്ള നിരവധി കലാ ചരിത്രകാരന്മാർ പീറ്റർ പർബസിന്റെ ഛായാചിത്രങ്ങളിൽ ഏറ്റവും മികച്ച ഉദാഹരണമായി ഈ ചിത്രം കണക്കാക്കുന്നു. 
## ഛായാചിത്രത്തിനു വേണ്ടിയിരിക്കുന്നയാളുടെ സവിശേഷത
പെയിന്റിംഗിൽ ഒരു ലിഖിതമോ കുടുംബ ചിഹ്നമോ ഇൻഫ്രാറെഡ് അല്ലെങ്കിൽ എക്സ്-റേ പരിശോധനയ്ക്ക് ശേഷം കണ്ടെത്താൻ കഴിഞ്ഞില്ല. എന്നിരുന്നാലും, ഇൻഫ്രാറെഡ് ഫോട്ടോകൾ പെയിന്റിംഗിന്റെ മുകളിൽ ഇടത് വശത്ത് തിരിച്ചറിയപ്പെടാത്ത അടയാളങ്ങൾ വെളിപ്പെടുത്തുന്നു. ഇത് ഒരു ഘട്ടത്തിൽ ഒരു ചിഹ്നം ഈ ഭാഗത്ത് ഉണ്ടായിരിക്കാമെന്ന് സൂചിപ്പിക്കുന്നു (ചുവടെയുള്ള ഗാലറിയിൽ ഇൻഫ്രാറെഡ് ഫോട്ടോകൾ 1, 2 കാണുക). അതിനാൽ ചിത്രീകരിച്ചിരിക്കുന്ന സ്ത്രീയെ കൃത്യമായി തിരിച്ചറിയാൻ ഇതുവരെ സാധിച്ചിട്ടില്ല. എന്നാൽ അവരുടെ സമ്പന്നമായ വസ്ത്രധാരണവും വിശിഷ്ട രൂപവും സൂചിപ്പിക്കുന്നത് അവർ ഗണ്യമായ നിലയിലായിരുന്നു എന്നാണ്. അവരുടെ വസ്ത്രധാരണവും ലേസ് കോളറും 2006-ൽ ഈ പെയിന്റിംഗ് കണ്ടെത്തിയ ഹുവെന്നെ, 1560 ന് മുമ്പ് ഈ ഛായാചിത്രം വരച്ചതായി രേഖപ്പെടുത്തി.


File:Portrait Young Noble Lady by Pourbus.IR Details 05 gauche.tif|Infrared photograph 1: detail upper left
File:Portrait of a young lady.Detail upper left.png|Infrared photograph 2: details upper left with unknown marks
File:Portrait Young Noble Lady by Pourbus.IR Details 03 droite .tif|Infrared photograph 3: detail upper right
File:Portrait of a young lady.Detail upper right.Signature and date.tif|Infrared photograph 4: detail upper right, showing signature and date 1554


## കുറിപ്പുകൾ


## അവലംബം

വർഗ്ഗം:ഫ്ലെമിഷ് ചിത്രങ്ങൾ
വർഗ്ഗം:സ്ത്രീകളുടെ ചിത്രങ്ങൾ
തവ്ദ (നദി)

ഒരു സൈബീരിയൻ നദിയാണ് **തവ്ദ** (    ). മധ്യ യുറൽ പർവതത്തിൽ നിന്ന് ഉത്ഭവിച്ച ടോബോളിലേക്ക് ഒഴുകുന്നു. ഈ നദിയുടെ വടക്ക് തുരയും തെക്ക് കോണ്ടയുമാണ്. സ്വെർഡ്ലോവ്സ്ക് ഒബ്ലാസ്റ്റ്, ട്യൂമെൻ ഒബ്ലാസ്റ്റ് എന്നീ സ്ഥലങ്ങളിലൂടെ ഈ നദി കടന്നുപോകുന്നു.

ലോസ്വ, സോസ്വ എന്നീ നദികൾ കൂടിച്ചേർന്നാണ് തവ്ദ രൂപം കൊള്ളുന്നത്. തവ്ദ  നീളം, അതിന്റെ ഉത്ഭവതടം ഏതാണ്   വിസ്തൃതിയുള്ളതുമാണ്.  നവംബർ ആദ്യം നദി മരവിക്കുകയും ഏപ്രിൽ അവസാനം വരെ ഹിമപാതത്തിൽ തുടരുകയും ചെയ്യും. ഇതിന്റെ പ്രധാന ഉപനദിയാണ് പെലിം . തവ്ദ നദി സഞ്ചാരയോഗ്യമാണ്,  തടി റാഫ്റ്റിംഗ് ഇവിടെ ഉപയോഗത്തിലുണ്ട്. യുറലുകളുടെ കിഴക്ക് റഷ്യയിലെ ആദ്യകാല ജനവാസ കേന്ദ്രങ്ങളിലൊന്നായ തവ്ദ പട്ടണം ഈ നദിയുടെ തീരത്താണ്. കൂടാതെ പെലിം പട്ടണവും തവ്ദയുടെ തീരത്താണ്  സ്ഥിതിചെയ്യുന്നത്.

തവ്ദയും അതിന്റെ പ്രധാന കൈവഴികളായ സോസ്വ, ലോസ്വ, പെലിം എന്നിവയും തെക്കുകിഴക്കായി ഒഴുകുകയും മധ്യ യുറലുകളിലുള്ള ജലം ഒഴുക്കുകയും ചെയ്യുന്നു. അവ 'Щ' എന്ന അക്ഷരത്തിന്റെ ആകൃതിയിലാണ്, പക്ഷേ നീളമുള്ള വാൽ. സോസ്വ (പടിഞ്ഞാറ് വശത്തുള്ള നദി) തെക്കുകിഴക്കായി ഒഴുകുന്നു, സോസ്വ പട്ടണത്തിന് സമീപം വടക്കുകിഴക്കായി തിരിയുന്നു, ലോസ്വാ വരെ എത്തുന്നു. അവിടം മുതൽ നദിയുടെ പേര് തവ്ദ എന്നാണ്. ഈ നദി കിഴക്കോട്ട് ഒഴുക്ക് തുടരുന്നു, പെലിം നദിയും ഇതുമായി ചേരുന്നു പിന്നീട് തെക്ക്കിഴക്കോട്ട് ഒഴുകുന്നു. ടിയൂമെൻ, തൊബൊൾസ്ക് എന്നിവയുടെ ഇടയിലൂടെ ടൊബോൾ വരെ ഒഴുകുന്നു.

## പരാമർശങ്ങൾ

വർഗ്ഗം:Coordinates on Wikidata
ആന്റോണിസ് ട്രിറ്റ്സിസ് മെട്രോപൊളിറ്റൻ പാർക്ക്

ഗ്രീസിലെ ഏതൻസിനടുത്ത് ഇലിയോയിൽ സ്ഥിതിചെയ്യുന്ന ഒരു പാർക്കാണ് **ആന്റോണിസ് ട്രിറ്റ്സിസ് മെട്രോപൊളിറ്റൻ പാർക്ക്**.  1.2 ചതുരശ്ര കിലോമീറ്ററാണ് ഈ പാർക്കിന്റെ വിസ്തീർണ്ണം. ഗ്രീസിലെ ഏറ്റവും വലിയ പാർക്കുകളിൽ ഒന്നാണിത്. ഇലിയോ മുനിസിപ്പാലിറ്റിയുടെ വടക്കുകിഴക്ക് ഭാഗത്ത് അഗ്ഗി അനാഗൈരി-കമടെറോയും ഇലിയോ മുനിസിപ്പാലിറ്റിയും തമ്മിലുള്ള അതിർത്തിയിലാണ് ഈ പാർക്ക് സ്ഥിതിചെയ്യുന്നത്. 1832 ൽ ഇവിടയുണ്ടായിരുന്ന നാട്ടുകാരാണ് ഈ പാർക്ക് സ്ഥാപിച്ചത്. ഇവിടെ അധികാരത്തിലുണ്ടായിരുന്ന ആന്റോണിസ് ട്രീറ്റ്സിസിന്റെ നാമധേയമാണ് ഈ പാർക്കിന് ലഭിച്ചത്. ഇവിടെ നടന്ന വിവിധ പ്രവർത്തനങ്ങളുടെയും മേയറായിരുന്ന ആന്റോണിസ് ട്രീറ്റ്സിസിന്റെ പേര് കൂട്ടിച്ചേർത്താണ് **പരിസ്ഥിതി പാർക്ക് ആന്റോണിസ് ട്രീറ്റ്സിസ്** അഥവാ **പരിസ്ഥിതി അവബോധ പാർക്ക് ആന്റോണിസ് ട്രീറ്റ്സിസ്** എന്ന പേര് അവസാനമയി നൽകിയത്.

## ചിത്രശാല

Park "Antonis Tritsis" 20.jpg|പാർക്കിന്റെ നടുക്കുള്ള തടാകം
Park "Antonis Tritsis" 01.jpg
Park "Antonis Tritsis" 02.jpg
Park "Antonis Tritsis" 25.jpg|പാർക്കിലെ റെയിൽവേ. ഇപ്പോൾ ഉപയോഗത്തിലില്ല.


## അവലംബങ്ങൾ
അർമാനി

ഒരു ഇറ്റാലിയൻ ആഡംബര ബ്രാൻഡ് ആണ് സാധാരണയായി **അർമാനി** (**Armani**)അറിയപ്പെടുന്ന **ജോർജിയോ അർമാനി എസ്.പി.എ.** ( **Giorgio Armani S.p.A.** (pronounced [ˈdʒordʒo arˈmaːni]) ) ജ്ജോർജിയോ അർമാനി എന്നയാളാണ് ഈ ഫാഷൻ ഹൗസ് സ്ഥാപിച്ചത്. ഹൗട്ട് ക്കോച്ചർ, റെഡി മേഡ് വസ്ത്രങ്ങൾ, തുകൽ ഉൽപ്പന്നങ്ങൾ, ഷൂ, വാച്ചുകൾ, ആഭരണങ്ങൾ, ഫാഷൻ സാധനങ്ങൾ, കണ്ണടകൾ, സൗന്ദര്യവർദ്ധക വസ്‌തുക്കൾ ഹോം ഇന്റീരിയറുകൾ എന്നിങ്ങനെ അനവധി വസ്തുക്കളുടെ  രൂപകൽപ്പന, നിർമ്മാണം, വിതരണം, വിപണനം എന്നിവയെല്ലാം  അർമാനി ചെയ്തുവരുന്നു. ഈ ബ്രാന്റഡ് ഉൽപ്പന്നങ്ങളെ *ജോർജിയോ അർമാനി പ്രിവ്*, *ജോർജിയോ അർമാനി*, *അർമാനി കൊളീജിയോണി*, *എംപോറിയോ അർമാനി* ( *ഇഎ 7* ഉൾപ്പെടെ), *അർമാനി ജീൻസ്*, *അർമാനി ജൂനിയർ*, *അർമാനി എക്‌സ്‌ചേഞ്ച്*   എന്നിങ്ങനെ നിരവധി ലേബലുകൾക്ക് കീഴിലായി വിപണനം ചെയ്യപ്പെടുന്നു. ഇന്ന് ഫാഷൻ വ്യവസായത്തിലെ ഒരു സുപ്രധാന പേരുകളിലൊന്നാണ് അർമാനി. 2016 ൽ കമ്പനിയുടെ വിൽപ്പന ഏകദേശം 2.65 ബില്യൺ ഡോളറായിരുന്നു.  തന്റെ കമ്പനിയുടെ പുനഃസംഘടനയുടെ ഭാഗമായി, 2017 ൽ ജിയോർജിയോ അർമാനി തങ്ങളുടെ കമ്പനി അതിന്റെ രണ്ട് ഫാഷൻ ലേബലുകളായ അർമാനി കൊളീജിയോണി, അർമാനി ജീൻസ് എന്നിവ അടയ്ക്കുമെന്ന് പ്രഖ്യാപിച്ചിരുന്നു. അർമാനി കൊളീജിയോണി വീണ്ടും "ജോർജിയോ അർമാനി" ലൈനിൽ ലയിക്കുമ്പോൾ, സ്റ്റൈലുകളിലെ സമാനതകളും അതേ ബ്രാൻഡ് ലോഗോയുടെ ഉപയോഗവും കാരണം അർമാനി ജീൻസ് എംപോറിയോ അർമാനി ലൈനുമായി ചേർക്കപ്പെടും.

മിലാൻ, പാരീസ്, ന്യൂയോർക്ക്, ലണ്ടൻ, ഹോങ്കോംഗ്, ലോസ് ഏഞ്ചൽസ്, ടോക്കിയോ, ഷാങ്ഹായ്, സിയോൾ, ദുബായ് എന്നിവയുൾപ്പെടെ നിരവധി വലിയ നഗരങ്ങളിലെ ആഡംബര ഹോട്ടലുകളുടെയും റിസോർട്ടുകളുടെയും ശൃംഖലയായ എമാർ പ്രോപ്പർട്ടീസുമായി ജോർജിയോ അർമാനി സഹകരിക്കുന്നു.   കമ്പനി ഇതിനകം തന്നെ ഒരു ബാർ, നൈറ്റ്ക്ലബ് എന്നിവയ്‌ക്ക് പുറമേ ലോകമെമ്പാടും നിരവധി കഫേകളും പ്രവർത്തിപ്പിക്കുന്നു.

## ബ്രാൻഡുകൾ
[കണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Emporio_Armani_Yerevan,_Northern_Avenue.jpg|ലഘുചിത്രം|[യെറിവാൻ|യെരേവന്റെ നോർത്തേൺ അവന്യൂവിലെ എംപോറിയോ അർമാനി]]
* ജോർജിയോ അർമാനി
* അർമാനി കൊളീജിയോണി
* എംപോറിയോ അർമാനി ( ഇഎ 7 ഉൾപ്പെടെ)
*ജോർജിയോ അർമാനി പ്രിവ്
*അർമാനി/കാസ
*അർമാനി/ ഡോൾസി
*അർമാനി ഹോട്ടെൽസ്
* അർമാനി ജീൻസ്
* അർമാനി ജൂനിയർ
* അർമാനി എക്‌സ്‌ചേഞ്ച് 

## അവലംബം
കെ.കെ. അബു

കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു **കെ.കെ. അബു** (ജീവിതകാലം: 02 ഫെബ്രുവരി 1920 - 4 ജനുവരി 1999). കൂത്തുപറമ്പ് നിയമസഭാമണ്ഡലത്തിൽ നിന്നും മൂന്നാം കേരളനിയമസഭയിലേക്കും, കൊണ്ടോട്ടിയിൽ നിന്ന് ഒൻപതാം കേരളനിയമസഭകളിലേക്കും ഇദ്ദേഹം തിരഞ്ഞെടുക്കപ്പെട്ടു. മൂന്നാം കേരളനിയമസഭയിൽ എസ്.എസ്.പി.യേയും ഒൻപതാം നിയമസഭയിൽ മുസ്ലീം ലീഗിനേയുമാണ് ഇദ്ദേഹം പ്രതിനിധീകരിച്ചത്.

## കുടുംബം
പെരിങ്ങാടി ഖാസിയായിരുന്ന എ.ബി. മമ്മുവിന്റേയും കണ്ടമ്പത്ത് കരിന്തോളിൽ ഖദീജയുടേയും മൂത്ത പുത്രനായി ജനനം. ഇദ്ദേഹത്തിന് നാല് സഹോദരന്മാരും രണ്ട് സഹോദരികളുമായിരുന്നു ഉണ്ടായിരുന്നത്. അദ്ദേഹത്തിന്റെ ചെറുപ്പത്തിൽ തന്നെ പിതാവ് അന്തരിച്ചു. ഇദ്ദേഹത്തിന്റെ ആദ്യ വിവാഹം മാഹിയിൽ നിന്നായിരുന്നെങ്കിലും ഇത് അധികനാൾ നീണ്ടു നിന്നിരുന്നില്ല, പിന്നീടാണ് ചൊക്ലി സ്വദേശിനിയായ ഫാത്തിമയെ വിവാഹം കഴിക്കുന്നത്. ഇവർക്ക് രണ്ട് പെൺകുട്ടികളാണുണ്ടായിരുന്നത്, ജമീല, സക്കീന. 

## രാഷ്ട്രീയ ജീവിതം
1965-ലും 1967-ലും തലശ്ശേരിയിൽ നിന്ന് എസ്.എസ്.പി. പ്രതിനിധിയായി വിജയിച്ചു. ഒൻപതാം നിയമസഭയിൽ കൊണ്ടോട്ടിയിൽ നിന്നാണ് വിജയിച്ചത്. 

## അവലംബം

വർഗ്ഗം:1920-കളിൽ ജനിച്ചവർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:1999-ൽ മരിച്ചവർ
വർഗ്ഗം:ജനുവരി 4-ന് മരിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
ഇഷ്ഹ് (നദി)

റഷ്യൻ ഫെഡറേഷനിലെ ടാടാർസ്ഥാൻ, ഉഡ്മുർടിയ എന്നീ പ്രദേശങ്ങളിലൂടെ ഒഴുകുന്ന ഒരു നദിയാണ് **ഇഷ്ഹ്** (; , *Otš*;  ) കാമ നദിയുടെ ഒരു പോഷകനദിയാണിത്. കാമ നദിയുടെ വലത്തേ കരയിൽ ഇത് വന്നുചേരുന്നു. ഈ നദിക്ക്  നീളമുണ്ട്. അതിൽ  ടാടാർസ്താനിലാണ്. ഈ നദിയുടെ ഉത്ഭവപ്രദേശം  .  ഉഡ്‌മൂർഷ്യയിലെ മാലി ഓഷ്‌വർട്ടിക്ക് സമീപത്തുനിന്ന് ഉത്ഭവിച്ച് ടാറ്റർസ്ഥാനിലെ അഗ്രിസ്‌കി ജില്ലയിലെ ഗോല്യുഷുർമ പ്രദേശത്തിനടുത്ത് കാമ നദിയിലെ നിഷ്നെകാംസ്ക് തടാകത്തിലേക്ക് വരുന്നുചേരുന്നു.

ഈ നദിയുടെ പ്രധാന പോഷക നദികളാണ് അഗ്രിഷ്ക, ചഷ്ഹ്, ക്യര്യകമാസ്, വർസിൻക, വർസി, അസെവ്ക എന്നീ നദികൾ. 300 മുതൽ 500 മില്ലിഗ്രാം / ലിറ്റർ വരെ ധാതുക്കൾ ഈ നദിയിൽ കാണപ്പെടുന്നു. 1760 ൽ ഇഷെവ്സ്ക് വ്യവസായത്തിന് വെള്ളം നൽകാനായി ഇസെവ്സ്ക് റിസർവോയർ നിർമ്മിച്ചു. 1978 മുതൽ ഇത് *ടാട്ടർസ്താന്റെ പ്രകൃതി സ്മാരകമായി* സംരക്ഷിക്കപ്പെടുന്നു. ഇഷ് താഴ്‌വരയിൽ ശ്രദ്ധേയമായ ധാതു ഉറവകളുണ്ട്.  ഈ നദിക്കരയിലുള്ള നഗരങ്ങളാണ് ഇഷ്വെസ്കും അഗ്രീസും .

## അവലംബങ്ങൾ

വർഗ്ഗം:Coordinates on Wikidata
അനിൽ നാട്യവേദ

**അനിൽ നാട്യവേദ** (ജനനം: 10.03.1975) എന്നറിയപ്പെടുന്ന അനിൽകുമാർ എസ്, ആഗോളപ്രശസ്തനായ കേരളീയ കൊറിയോഗ്രാഫറും നർത്തകനും കലാദ്ധ്യാപകനും കളരിപ്പയറ്റ്വിദഗ്ധനുമാണ്.ഏരിയൽ ഡാൻസ്, ഇന്ത്യൻ ജിംനാസ്റ്റിക്സ് പാരമ്പര്യങ്ങൾ എന്നിവയിൽനിന്നും പ്രചോദനമുൾക്കൊണ്ടുകൊണ്ട് സമകാലീനനൃത്തം (കണ്ടമ്പററി ഡാൻസ്) അവതരിപ്പിക്കുന്നതിൽ അദ്ദേഹം അഗ്രഗണ്യനാണ്. 1991 മുതൽ ഒരു പ്രൊഫഷണൽ കലാകാരനായി ലോകത്തിന്റെ വിവിധ രാജ്യങ്ങളിൽ നൃത്തം അവതരിപ്പിച്ചുവരുന്നു.

## ജീവചരിത്രം
കൊല്ലം ജില്ലയിലെ പിന്നാക്ക പ്രദേശമായ ആര്യങ്കാവിനും തെന്മലയ്ക്കും ഇടയ്ക്കുള്ള കഴുതുരുട്ടിയിൽ 1975 മാർച്ച് 10 നാണ് അനിൽ നാട്യവേദ എന്നറിയപ്പെടുന്ന അനിൽകുമാർ എസ് ജനിച്ചത്.

സെക്കന്ററി വിദ്യാഭ്യസത്തിനുശേഷം ശ്രീ സ്വാതിതിരുനാൾ ഗവണ്മെന്റ് സംഗീത കോളജിൽ നിന്നും നാട്യബിരുദം നേടി. തിയറി ഓഫ് ഇന്ത്യൻ ഡാൻസ് ലാംഗ്വിജ് ഇൻ സാൻസ്ക്രിറ്റ് എന്ന വിഷയത്തെ ആധാരമാക്കി നൃത്തത്തിൽ നടനഭൂഷൺ ഡിപ്ലോമ നേടിയിട്ടുണ്ട്. 1998ൽ 'പ്രോജക്റ്റ് സകൃദയ' എന്ന പേരിൽ നൃത്തത്തിൽ അദ്ധ്യാപക പരിശീലന ബിരുദം നേടി. കളരിപ്പയറ്റിലെ കേരളത്തിന്റെ വടക്കും തെക്കുമുള്ള സമ്പ്രദായങ്ങളിൽ പരിശീലനം നേടിയ കലാകാരനാണ്. ഗുരു ചെല്ലപ്പനാശാൻ, ഗോവിന്ദൻ കുട്ടി ഗുരുക്കൾ, ബാബുരാജ് ഗുരുക്കൾ, ജയൻ ഭരതക്ഷേത്ര എന്നിവരുടെ കീഴിലാണ് കളരിപ്പയറ്റ്‌ അഭ്യസിച്ചത്.  1996 മുതൽ 2003 വരെ ദക്ഷാ സേത്തിനു കീഴിൽ കണ്ടമ്പററി ഡാൻസ്, യോഗ, കഥക് എന്നിവ അഭ്യസിച്ചു. വെമ്പായം അപ്പുക്കുട്ടൻ നായരുടെ കീഴിൽ 1993 മുതൽ 1999 വരെ കഥകളി അഭ്യസിച്ചു. മഹാരാഷ്ട്രയിലെ ആയോധന കലകളായ പോൾ മല്ലക്കമ്പ്, റോപ് മല്ലക്കമ്പ് എന്നിവ ഉദയ് ദേശ് പാണ്ഡേയിൽ നിന്നും അഭ്യസിച്ചു (1997-2002). സ്വാതിതിരുനാൾ സംഗീതകോളജിലെ പ്രൊഫ. സുന്ദരേശ്വരി അമ്മയിൽ നിന്നും കേരളനടനം അഭ്യസിച്ചു (1991-1995)

2004ൽ നാട്യവേദ ആർട്സ് എന്ന നൃത്തവിദ്യാലയം ആരംഭിച്ചു. നാട്യവേദയ്ക്കൊപ്പം ബോസ്റ്റണിലെ നവരസ ഡാൻസ് തിയേറ്റർ,ടോണി വില്യംസ് ഡാൻസ് സെന്റർ  എന്നിവയിലും നൃത്തവും കളരിപ്പയറ്റും പഠിപ്പിക്കുന്നു.

## കലാപ്രവർത്തനം
സംവിധായകനായ സന്തോഷ് ശിവന്റെ അനന്തഭദ്രം എന്ന സിനിമയ്ക്കായി അനിൽ നാട്യവേദ കൊറിയോഗ്രഫി ചെയ്തിട്ടുണ്ട്. ജർമ്മനിയിൽ വച്ചുനടന്ന ഫ്രാങ്കോ ഡ്രാഗണിന്റെ ഷോയ്ക്കുവേണ്ടി കൊറിയോഗ്രാഫി ചെയ്തു. നിലവിൽ ബ്രാൻഡേസ് യൂണിവേഴ്സിറ്റിയിൽ യൂറിപ്പിഡസിന്റെ നാടകത്തിന്റെ കൊറിയോഗ്രഫിയുമായി ബന്ധപ്പെട്ട പ്രവർത്തനങ്ങൾ ചെയ്യുന്നു. ഉൾറിച്ച് തോംസെൻ എഴുതി സംവിധാനം ചെയ്ത വില്ലാൻബെർഗർ എന്ന സിനിമയുടെ കോറിയോഗ്രഫി അപർണ സിന്ദൂറിന്റെ കൂടെ ചെയ്തു.

## പുരസ്കാരങ്ങൾ
*നാട്യരത്നം അവാർഡ് (ഗുരു ഗോപിനാഥ് ട്രസ്റ്റ്) 2008

*ശാസ്ത്രി ഇന്തോ- കനേഡിയൻ ഇൻസ്റ്റിട്യൂട്ട് അവാർഡ് 2012

*സ്റ്റേജ് അലയൻസ് ഒവേഷൻ അവാർഡ് നോമിനി 

## അവലംബം


## പുറം കണ്ണികൾ

*https://www.youtube.com/watch?v=wgUQb-lIEDE&authuser=0

*https://vimeo.com/56071860

*http://navarasa.org/
പോട്രയിറ്റ് ഓഫ് ഇർമ സെഥെ

ബെൽജിയൻ നിയോ-ഇംപ്രഷനിസ്റ്റ് ചിത്രകാരനായിരുന്ന തിയോ വാൻ റൈസൽബെർഗ് വരച്ച എണ്ണച്ചായാചിത്രമാണ് **പോട്രയിറ്റ് ഓഫ് ഇർമ സെഥെ.** പോയിന്റിലിസ്റ്റ് ശൈലിയിൽ വരച്ച ഈ ചിത്രത്തിൽ ചിത്രകാരനുമായി അടുത്തുബന്ധമുള്ള ഒരു സംഗീത ബ്രസ്സൽസ് കുടുംബത്തിന്റെ അവകാശികളിൽ ഒരാളായ ഇർമാ സെഥെ വയലിൻ വായിക്കുന്നു. ഇപ്പോൾ ജനീവയിലെ മ്യൂസി ഡു പെറ്റിറ്റ് പാലൈസിന്റെ സ്വകാര്യ ശേഖരത്തിലാണ് ഈ ചിത്രം.
## സന്ദർഭം
1884-ൽ ലെസ് എക്സ് എക്സിന്റെ അവന്റ്-ഗാർഡ് സൊസൈറ്റിയുടെ സ്ഥാപകരിലൊരാളായിരുന്നു വാൻ റൈസൽബർഗ്. ഗ്രൂപ്പിലെ അംഗങ്ങൾ തുടക്കത്തിൽ ഇംപ്രഷനിസത്തിൽ ശ്രദ്ധ കേന്ദ്രീകരിച്ചെങ്കിലും ജോർജ്ജ് സ്യൂറാറ്റിന്റെയും പോൾ സിഗ്നാക്കിന്റെയും സ്വാധീനത്തിൽ, അതിലെ നിരവധി അംഗങ്ങൾ മുന്നോട്ട് പോകുകയും അവരിൽ പലരും സ്യൂറാറ്റിന്റെ പോയിന്റിലിസം സ്വീകരിക്കുകയും ചെയ്തു. സ്യൂറാറ്റ് നിശ്ചയിച്ച മാർഗ്ഗനിർദ്ദേശങ്ങൾ അടിസ്ഥാനമാക്കി ചിത്രങ്ങൾ നിർമ്മിക്കുന്ന ആദ്യത്തെ അംഗം വാൻ റൈസൽ‌ബെർഗ് ആയിരുന്നില്ലെങ്കിലും പിന്നീടുള്ളവരോട് ഏറ്റവും പ്രതിജ്ഞാബദ്ധനായിരുന്ന അദ്ദേഹം തന്റെ കരിയറിലെ ബാക്കി കാലം ഡിവിഷനിസത്തിൽ ഉറച്ചുനിന്നു.ഇന്ന്, പത്തൊൻപതാം നൂറ്റാണ്ടിലെ ഏറ്റവും മികച്ച നിയോ-ഇംപ്രഷനിസ്റ്റുകളിൽ ഒരാളായി വാൻ റൈസൽബർഗെ കണക്കാക്കപ്പെടുന്നു.

ലൈറ്റ് ഇഫക്റ്റുകളുടെ പ്രാതിനിധ്യത്തിനുള്ള പരിഹാരങ്ങൾ തേടി വാൻ റൈസൽബർഗ് മുമ്പ് പഴയ മാസ്റ്റർമാരെ പ്രധാനമായും പഠിച്ചിരുന്നു. ഡിവിഷനറിസ്റ്റുകളുടെ സാങ്കേതികതയിൽ സ്യൂറാറ്റിനെ പരിചയപ്പെട്ടതിനുശേഷം അദ്ദേഹം അനുയോജ്യമായ ഒരു പരിഹാരം കണ്ടെത്തി.

ഡച്ച് റിയലിസ്റ്റ് സമീപനവുമായി വാൻ റൈസൽ‌ബെർ‌ഗെ തന്റെ മാഡെമോയിസെൽ ആലീസ് സെഥെ  (1888) യിൽ അവന്റ്-ഗാർഡ് സാങ്കേതികത സംയോജിപ്പിച്ചു. ആ ചിത്രത്തിൽ സെഥെയുടെ സാമ്പത്തിക നിലയും സംഗീതത്തോടുള്ള അവരുടെ അഭിനിവേശവും അദ്ദേഹം വ്യക്തമാക്കുന്നു. പോട്രയിറ്റ് ഓഫ് ഇർമ സെഥെ (ആലീസിന്റെ സഹോദരിയായിരുന്നു) ചിത്രത്തിൽ വാൻ റൈസൽ‌ബെർ‌ഗെ പുതുതായി കണ്ടെത്തിയ ശൈലി ദൃഢീകരിച്ചു.
## അവലംബം

## ഉറവിടം
* Anna Benthues, Rolf Schneider e.a.: *De 100 mooiste vrouwen uit de schilderkunst*. Rebo, Lisse, 2007. 

## പുറംകണ്ണികൾ
* Informatie over Irma Sèthe
* Irma Sèthe op Violinists in the Victorian era
* ''Portret van Irma Sèthe'' op Wikipaintings

വർഗ്ഗം:ഫ്ലെമിഷ് ചിത്രങ്ങൾ
ദേശാസ്ഥ ബ്രാഹ്മണർ

*ദേശാസ്ഥ ബ്രാഹ്മണർ* മുഖ്യമായി ഇന്ത്യൻ സംസ്ഥാനമായ മഹാരാഷ്ട്രയിൽ നിന്നും കർണാടക സംസ്ഥാനത്തിന്റെ വടക്കൻ ഭാഗങ്ങളിൽനിന്നുമുള്ള ഒരു ഹിന്ദു ബ്രാഹ്മണ ഉപജാതിയാണ്**''.'' **സംസ്കൃതത്തിലെ 'ദേശ' (ഉൾനാട്, രാജ്യം), 'സ്ഥ' (നിവാസി) എന്നിവയിൽ നിന്ന് ഉരുത്തിരിഞ്ഞ ദേശാസ്ഥ' എന്ന പദം അക്ഷരാർത്ഥത്തിൽ "*രാജ്യവാസികൾ"* എന്ന് വിവർത്തനം ചെയ്യപ്പെടുന്നു. കൃഷ്ണ, ഗോദാവരി നദികളുടെ താഴ്വരകളും പശ്ചിമഘട്ടത്തോട് ചേർന്നുള്ള ഡെക്കാൻ പീഠഭൂമിയുടെ ഒരു ഭാഗവും ദേശാസ്ഥ ബ്രാഹ്മണരുടെ യഥാർത്ഥ സ്വദേശമായ ദേശ എന്നറിയപ്പെടുന്നു. തമിഴ്‌നാട്ടിൽ ദേശസ്ഥ ബ്രാഹ്മണരെ റായർ ബ്രാഹ്മണർ എന്നും വിളിക്കുന്നു.
## അവലംബം